Cotecna memperoleh Fitosoil Laboratorios SL

GENEVA, 8 Januari 2021 /PRNewswire/ — Cotecna dengan sukacitanya mengumumkan pengambilalihan Fitosoil Laboratorios SL, sebuah makmal Sepanyol yang terkemuka dalam pasaran pertanian dan keselamatan makanan. Fitosoil ditubuhkan dan diuruskan oleh Don Antonio Abellán serta mempunyai 70 orang juruteknik berkelayakan tinggi di makmalnya yang berpusat di Murcia.

Fitosoil menyediakan pelanggannya dengan pelbagai perkhidmatan serba lengkap daripada agronomi kepada ujian kimia ke atas pelbagai jenis produk, dengan memberi fokus terhadap buah-buahan dan sayur-sayuran serta baja. Fitosoil mempunyai kedudukan yang terkemuka dalam sektor pembajaan dan mereka telah membangunkan teknik analitikal canggih di peringkat antarabangsa dan menjadi salah satu skop akreditasi terbesar di Eropah.

Pengambilalihan Fitosoil, yang menyusul selepas pengambilalihan NOFA di Belanda dan NEOTRON di Itali, membolehkan Cotecna memperluas rangkaian makmal dan kepakarannya di Eropah dalam sektor keselamatan makanan. Cotecna mempunyai lebih 5,000 orang pekerja dan lebih 100 buah rangkaian pejabat dan makmal di seluruh dunia, menjadikannya sebagai penyedia utama untuk perkhidmatan Ujian, Pemeriksaan dan Pensijilan (Testing, Inspection and Certification, TIC) dalam pertanian dan rantaian bekalan makanan.

“Pengambilalihan ini adalah sebahagian daripada strategi kami untuk memperluas penampilan kami dalam pasaran ujian makanan dan meningkatkan portfolio perkhidmatan kami dalam segmen agromakanan yang lebih luas. Reputasi dan kemahiran analitikal Fitosoil yang unik dalam sektor pembajaan, agronomi serta buah-buahan dan sayur-sayuran mengukuhkan lagi penawaran dan keupayaan Cotecna untuk menyokong arus perubahan ke arah pertanian yang lebih organik dan lestari. Fitosoil turut mengukuhkan kedudukan kami di Sepanyol yang merupakan kawasan pertumbuhan utama Kumpulan ini,” kata Sébastien Dannaud, Ketua Pegawai Eksekutif Cotecna.

Don Antonio Abellán, Pengarah Urusan Fitosoil Laboratorios SL dan pasukannya akan terus menerajui Fitosoil dalam perjalanan baharunya bersama kumpulan Cotecna. “Saya gembira dapat menyertai kumpulan Cotecna. Saya melihat bahawa Cotecna mempunyai semangat dan prinsip-prinsip asas yang sama yang telah membentuk pembangunan Fitosoil: keusahawanan, pendekatan perniagaan keluarga, penguasaan teknikal. Rangkaian antarabangsa Cotecna sudah pasti akan menyediakan peluang pertumbuhan untuk Fitosoil dan pemelengkap dengan pemeriksaan, pensijilan dan aktiviti ujian semasa adalah sangat kukuh”.

Hubungan Akhbar ContecnaKomunikasi Korporat+41 22 849 78 21communication@cotecna.com

Guido DORIKetua Pegawai PembangunanCotecna Inspection SAM +41 79 123 50 69Direct Line: +41 22 849 69 33

Julie ENGELENPengarah Komunikasi KorporatT. +41 22 849 78 21M +41 79 123 44 24www.cotecna.com

Tentang CotecnaCotecna merupakan penyedia utama perkhidmatan ujian, pemeriksaan dan pensijilan. Kami menawarkan penyelesaian untuk memudahkan perdagangan dan menjadikan rantaian bekalan lebih selamat dan lebih cekap untuk pelanggan kami. Rangkaian profesional kami yang dipercayai dan makmal yang diiktiraf menyediakan kepakaran di seluruh lima sektor utama: penyelesaian kerajaan & perdagangan, pertanian, keselamatan makanan, mineral & logam serta barangan pengguna & runcit. Ditubuhkan di Switzerland pada tahun 1974, Cotecna bermula sebagai sebuah perniagaan keluarga dan kini telah berkembang menjadi sebuah syarikat antarabangsa yang bertaraf dunia dengan lebih 5,000 orang pekerja di lebih 100 buah pejabat di sekitar 50 buah negara.

Logo – https://ering.com.my/wp-content/uploads/2021/01/cotecna-memperoleh-fitosoil-laboratorios-sl.jpg

Keywords: Agriculture Chemical Computer/Electronics Food/Beverages Transportation Acquisitions, mergers, takeovers Corporate Expansion New products/services STEM (Science，Technology，Engineering，Mathematics)

Source: PRNEWSWIRE


HUAWEI Dilaporkan Telah Menfailkan Tanda Dagang “HongMeng” Di Malaysia?

KEJUTAN! KEJUTAN! KEJUTAN! Sekali lagi kita disajikan dengan kejutan apabila HUAWEI kini dilaporkan telah mendaftar penggunaan tanda dagang sistem operasi “HongMeng” di Malaysia.

Laporan yang memetik sumber, tanda dagang “HongMeng” telah ditemui menerusi semakan di pangkalan data MyIPO. Sumber turut mendedahkan ia telah didaftarkan oleh pihak HUAWEI sejak 24 Mei yang lepas.

Terdahulu, terdapat sumber mengatakan HUAWEI telah menfailkan tanda dagang sistem operasi “HongMeng” di Eropah dan sejumlah negara lain termasuk Kemboja, Kanada, Korea Selatan, dan New Zealand (data : Pertubuhan Harta Intelek Dunia PBB).

HongMeng dikatakan 60% lebih pantas berbanding Android dan dilaporkan telah diuji oleh beberapa pihak termasuk Tencent, Oppo, Vivo serta Xiaomi. Apa pandangan korang mengenai perkara ini?

[SUMBER]


Kejohanan Dunia Arena Of Valor Bakal Berlangsung 19 Jun Hingga 18 Julai! – Hadiah Terkumpul Bernilai $500 Ribu Jadi Rebutan!!!

Ada satu lagi kejohanan piala dunia dan kali ini adalah permainan Arena Of Valor yang mana ia bakal berlangsung pada 19 Jun hingga 18 Julai.

Kejohanan ini bakal menyaksikan seramai 16 pasukan bakal berentap iaitu 2 pasukan daripada Indonesia, 3 pasukan dari Taiwan. Thailand dan vietnam juga menghantar 3 pasukan masing-masing manakala satu bagi bagi negara BRazil, Jepun, Korea Selatan, China dan MSP (Malaysia, Singapura dan Filipina).

Kejohanan ini bakal menyaksikan hadiah terkumpul bernilai $500 ribu bakal di rembut oleh pasukan-pasukan yang bertanding.

Teruskan bersama kami bagi menantikan maklumat terkini.


Reviu Eksklusif : HONOR View20 – Peranti Raksasa Pengubah Dunia Telefon Pintar

HONOR View20 merupakan sebuah telefon pintar moden dilengkapi dengan teknologi canggih yang mungkin kita tidak dapat lihat dalam setiap peranti lain. Malah, kehadirannya boleh dikatakan berpotensi menjadi titik permulaan kepada perubahan dalam dunia telefon pintar.

Pastinya ramai tertanya-tanya, apakah inovasi terbaru yang dibawakan oleh HONOR untuk model ini? Sejauh manakah bagusnya telefon pintar ini? Jadi bersama eRing, mari kita lihat lebih lanjut mengenai HONOR View20.

Tampil penuh bergaya, HONOR View20 membawakan paparan IPS LCD bersaiz 6.4 inci FHD+ bersama resolusi 2310 x 1080. Nisbah skrin ke badan menjangkau 91.8% bahagian hadapan – memberikan bingkai yang sangat nipis.

Segi reka bentuk, ia dilihat mengikut trend terkini – reka bentuk skrin hampir penuh dengan “kewujudan” lubang kecil pada paparan hadapan yang menempatkan kamera swafoto. Diameter bukaannya hanyalah 4.5mm dan diletakkan pada sudut kiri atas skrin.

Menariknya lagi mengenai model ini adalah kemasan warna berkilat bersama bayangan tekstur berbentuk V yang jelas pada panel belakang menjadikannya terlihat mempunyai cita rasa tersendiri dan lain daripada yang lain.

Di belakang juga, terdapat kamera utama dalam kedudukan melintang dengan rekaan sedikit timbul, di samping pengimbas cap jari fizikal berbentuk bulat pada posisi mudah dicapai. Sisi kanan terdapat butang kuasa dan butang laras suara, manakala sisi kiri tersematnya satu slot SIM.

Untuk sambungan, telefon ini menggunakan port USB-C untuk pengecasan bateri dan penghantaran data. Selain itu, bicu audio dan speaker juga masih tersedia pada bahagian bawah.

Kami berpendapat, badan telefon ini “sedap” untuk dipegang kerana ianya sangat ergonomik bersama sisi yang melengkung. Bezel juga terlihat disusun sekata sekaligus menjadikannya kelihatan seimbang. Namun, agak mengecewakan apabila kesan cap jari terlihat mudah melekat pada panel belakang peranti.

HONOR View20 menjalankan sistem operasi Magic UI 2.0 terbina berasaskan Android 9 Pie yang mana antaramuka ini turut digunakan pada HONOR Magic 2. Paparan antaramuka ini kelihatan moden, tersusun sekaligus mesra pengguna. Kemasan ikon juga terlihat ceria dan boleh diubah melalui fungsi pertukaran tema tersedia.

Bagi kualiti paparan, kami boleh katakan ia berada pada tahap terbaik kerana warna-warna terhasil kelihatan tajam dan cukup terang meskipun ketika penggunaan di bawah cahaya matahari.

HONOR View20 dibekalkan dengan cip hebat iaitu Kirin 980 dilengkapi Dual NPU yang pintar untuk prestasi AI lebih pantas. Penggunaan cip ini menjanjikan prestasi dua kali lebih berkuasa berbanding Kirin 970.

Ia juga dipadukan bersama GPU Mali G76 dengan padanan teknologi GPU Turbo 2.0 dan The Nine Liquid Cooling System bagi pengalaman penggunaan lebih baik. Telefon ini dibantu oleh memori yang cukup tinggi iaitu mencecah 8GB RAM digandingkan bersama storan dalaman sehingga 256GB ROM.

Berdasarkan kepada ujian benchmark yang telah dijalankan oleh kami, telefon ini mencatatkan skor sebanyak 273189 mata untuk ujian antutu. Manakala pada ujian Geekbench 4 pula, ia dilihat mencatatkan skor sebanyak 3260 mata untuk ujian tunggal dan 9637 mata untuk ujian pelbagai teras.

Telefon ini juga telah dimuatkan dengan ciri terbaru, Link turbo – ciri di mana membolehkan telefon bimbit beralih antara data dan Wifi secara automatik. Senang kata, sekiranya sambungan Wi-Fi anda perlahan, ia secara automatik akan beralih ke 4G untuk muat turun lebih pantas. Ataupun, menggabungkan kedua-duanya untuk sambungan lebih baik.

Penggunaan bateri berkapasiti 4,000 mAh merupakan satu langkah bijak yang diambil oleh HONOR dalam menangani masalah dari segi bateri. Tambahan pula, ia turut menyokong pengecasan pantas 22.5W.

Penggunaannya dilihat mampu bertahan sehari suntuk untuk penggunaan yang aktif termasuk melayari internet, menonton video, mengambil gambar dan bermain permainan. Bagi pengecasan semula bateri, kami mengambil masa 1 jam dan 18 minit untuk mencapai penuh 100%.

HONOR View20 sememangnya dilengkapi penawaran kamera yang luar biasa melalui padanan sensor 48MP (f/1.8, Sony IMX 586) dan dibantu oleh lensa ToF 3D dalam kedudukan berasingan (terdapat sokongan LED Flash).

Ia turut diselitkan fungsi “Night mode” yang menakjubkan bersama sistem penstabilan imej (AIS) untuk sokongan penggambaran malam yang stabil.

Menariknya kamera utama ini adalah ia mempunyai ciri luar biasa yang kita mungkin tidak temui pada peranti lain iaitu, membolehkan telefon pintar untuk mencipta avatar 3D pengguna dan melangsingkan subjek dalam foto menerusi fungsi 3D Body Shaping – menguruskan yang gemuk dan meninggikan yang pendek.

Bagi keupayaan kamera hadapan, telefon pintar ini ditanamkan dengan sensor sebesar 25 MP bersama fungsi beauty mode bagi mencantikkan lagi wajah pengguna. Fungsi HDR turut disertakan pada kamera hadapan.

Untuk rakaman video, ia menawarkan sokongan rakaman dalam pelbagai resolusi termasuk resolusi tertinggi 4K dan video gerak perlahan sehingga 960fps.  Berikut kami lampirkan hasil gambar daripada lensa HONOR View20 :

HONOR ternyata membawakan sesuatu yang luar biasa untuk model kali ini. Terdapat banyak misteri dan teka-teki tersembunyi di dalam telefon ini yang perlu anda terokai serta selami setiap satu persatu.

Sepanjang penggunaan, kami mendapati telefon ini merupakan peranti yang hebat secara keseluruhannya. Berkat penggunaan cip pemproses Kirin 980, ia tidak mendatangkan sebarang masalah sepanjang penggunaan harian kami dan prestasinya memang superb!

Bagi yang berminat, telefon pintar ini tersedia dalam tiga pilihan warna iaitu Sapphire Blue dan Midnight Black untuk versi 6GB + 128GB pada harga RM1,999, manakala Phantom Blue untuk versi Moschino 8GB + 256GB pada harga RM2,499. Ketersediaan bermula 26 Januari 2019.

_______________________________________________________________


TCS memulakan Hala Tuju Jenama Baharu untuk Memperkasakan Pertumbuhan Masa Depan yang Dijana Transformasi

Pernyataan Jenama Baharu oleh Tata Consultancy Services, ‘Building on Belief’, Meletakkan Pengalamannya yang Luas dalam Transformasi Bermatlamat sebagai Kekuatan di Sebalik Kisah Jenamanya

NEW YORK dan MUMBAI, India, 31 Mac 2021 /PRNewswire/ — Tata Consultancy Services (TCS) (BSE: 532540, NSE: TCS), penyedia perkhidmatan IT global terkemuka serta organisasi perundingan & penyelesaian perniagaan, hari ini memperkenalkan pernyataan jenamanya yang baharu, ‘Building on Belief’,(Dibina atas Kepercayaan) bagi melancarkan misinya dan menjalin hubungan dengan pelanggan ketika ia memulakan pertumbuhan seterusnya yang bermatlamatkan transformasi.

Visi baharu jenama ini menekankan peranan aktif dan kolaboratif yang dimainkan oleh TCS dalam kerjasamanya dengan pelanggan untuk jangka masa yang panjang, memanfaatkan pengetahuan kontekstual, pelaburan dalam penyelidikan dan inovasi serta kepakaran teknologi untuk membantu mereka berkembang dan mencapai matlamat transformasi. Ia juga mencerminkan kepercayaan TCS bahawa bersama-sama dengan para pelanggannya, ia dapat mempergunakan pengetahuan kolektif untuk berinovasi demi mencorakkan masa depan yang lebih baik untuk individu, komuniti dan planet ini.

“Setiap perjalanan inovasi dan transformasi bermula dengan kepercayaan bahawa ia akan menjadikan dunia ini lebih baik,” kata Rajesh Gopinathan, Pengarah Urusan & Ketua Pegawai Eksekutif TCS.“Kami bekerjasama dengan pelanggan kami untuk merealisasikan kepercayaan dan tujuan tersebut. Ia menggambarkan kami sebagai sebuah organisasi dan cita-cita kami yang berani ketika memulakan pertumbuhan pada dekad seterusnya.”

‘Building On Belief’, melambangkan janji jenama berdasarkan beberapa kekuatan teras TCS yang sedia dimaklumi untuk merealisasikan pendekatan jangka panjang berdasarkan satu tujuan yang memberi manfaat kepada pelanggan melalui keluasan jangkauan dan penglibatan yang berterusan; inovasi dan pandangan yang strategik, lestari dan bertanggungjawab serta keupayaan untuk memanfaatkan pengetahuan kolektif bagi mewujudkan penyelesaian bermatlamatkan teknologi untuk impak yang transformatif dan boleh diukur.

“Kami telah bekerjasama dengan pelanggan kami selama beberapa dekad dengan matlamat yang sama untuk – memanfaatkan kuasa inovasi, pengetahuan dan teknologi bagi mengubah perniagaan,” kata Rajashree R, Ketua Pegawai Pemasaran TCS. “Pernyataan tujuan dan artikulasi jenama baharu ini membuka jalan kepada kami untuk berinteraksi dengan pelanggan sebagai rakan kongsi pertumbuhan serta transformasi mereka dan menyatukan kuasa pengetahuan kontekstual dan kepakaran kami untuk membantu mereka menguasai perjalanan transformasi tersebut. Kami teruja untuk membawakan artikulasi baharu jenama ini kepada pelanggan, rakan sekutu kami dan semua pemegang taruh yang lain.”

Pada bulan Januari, laporan oleh Brand Finance mendapati bahawa nilai jenama TCS meningkat sebanyak $1.4 bilion pada tahun 2020, secara tahunan; pertumbuhan nilai jenama yang tertinggi dalam perkhidmatan IT. TCS juga termasuk dalam 3 jenama perkhidmatan IT terbaik di dunia dan merupakan jenama yang paling pesat berkembang dalam industri sejak sedekad yang lalu (2010-2020). Dalam tempoh yang sama, TCS telah dipilih sebagai Superbrand di AS kerana reputasi jenamanya dan turut dipilih sebagai Superbrand di UK.

Untuk maklumat lanjut tentang artikulasi dan tujuan jenama baharu, sila klik di sini: https://www.tcs.com/buildingonbelief

Tentang Tata Consultancy Services (TCS)

Tata Consultancy Services ialah sebuah organisasi penyelesaian perniagaan, perundingan dan IT yang telah bekerjasama dengan kebanyakan perniagaan terbesar di dunia dalam perjalanan transformasi mereka sejak 50 tahun yang lalu. TCS menawarkan penyelesaian dan perkhidmatan berasaskan perundingan, dikuasakan secara kognitif dengan portfolio perniagaan, teknologi dan kejuruteraan yang bersepadu. Ini disampaikan melalui model Location Independant Agile™ yang unik, yang diiktiraf sebagai penanda aras kecemerlangan dalam pembangunan perisian.

Sebagai sebahagian daripada kumpulan Tata yang merupakan kumpulan perniagaan multinasional terbesar di India, TCS mempunyai lebih 469,000 perunding terlatih yang terbaik di dunia di 46 buah negara. Syarikat tersebut telah menjana pendapatan gabungan sebanyak USD22 bilion pada tahun fiskal yang berakhir pada 31 Mac 2020 dan disenaraikan di BSE (sebelum ini dikenali sebagai Bursa Saham Bombay) dan NSE (Bursa Saham Nasional) di India. Pendirian proaktif TCS tentang perubahan iklim dan usahanya dengan komuniti yang memenangi anugerah di seluruh dunia telah menempatkannya pada kedudukan utama dalam Indeks Kelestarian Dow Jones (Dow Jones Sustainability Index, DJSI), Indeks Kelestarian Global MSCI dan Indeks Memuncul FTSE4Good. Untuk maklumat lanjut, sila lawati kami di www.tcs.com.

Hubungan media TCS:

Semua kandungan / maklumat yang ada di sini adalah hak milik eksklusif Tata Consultancy Services Limited (TCS). Kandungan / maklumat yang terkandung di sini adalah benar pada masa ia diterbitkan. Tiada bahan di sini yang boleh disalin, diubah suai, dikeluarkan semula, diterbitkan semula, dimuat naik, dihantar, disiar atau diedarkan dalam apa-apa bentuk tanpa kebenaran bertulis terlebih dahulu daripada TCS. Penggunaan kandungan / maklumat tanpa kebenaran yang dipaparkan di sini boleh melanggar hak cipta, tanda dagangan dan undang-undang lain yang berkuat kuasa dan boleh mengakibatkan penalti jenayah atau sivil.

Hak Cipta © 2021 Tata Consultancy Services Limited

Logo – https://ering.com.my/wp-content/uploads/2021/03/tcs-memulakan-hala-tuju-jenama-baharu-untuk-memperkasakan-pertumbuhan-masa-depan-yang-dijana-transformasi.jpg

Keywords: Computer Software Computer/Electronics Internet Technology Telecommunications

Source: PRNEWSWIRE


Pelancaran Pejabat SSG di Oahu Menyediakan Satu Penghubung Strategik kepada Tokyo dan APAC

DENVER dan KAKAAKO, Hawaii, 24 Jun 2021 /PRNewswire/ — Selling Simplified Group, Inc. (SSG) hari ini mengumumkan pembukaan pejabat di Oahu, Hawaii, iaitu satu langkah strategik untuk merapatkan jurang zon masa AS dan APAC, dan seterusnya menetapkan status syarikat sebagai peneraju pasaran di rantau Asia Pasifik.

Berikutan pembukaan pejabat baharu di Tokyo pada awal tahun 2021,  pemimpin SSG memerlukan cara yang strategik untuk menyokong pasaran Jepun dan pelanggan APAC yang lain. Hawaii terbukti sebagai sebuah lokasi yang logik dan strategik dengan tumpuan tinggi kepada bakat dan penutur bahasa ibunda Jepun.

“Kami mengambil kira Hawaii kerana ia berada betul-betul di antara tanah besar AS dan APAC, menjadikan zon masa tersebut optimum dan peluang untuk mencari penutur bahasa Jepun yang tinggi,” kata Lauren Whife, Naib Presiden Operasi SSG. “Ini benar-benar boleh menjadi hab operasi untuk Selling Simplified, dengan keupayaannya untuk menyokong pelanggan US dan APAC.”

COO dan Pengasas Bersama Jag Sidhu menambah, “Dengan merekrut bakat di peringkat tempatan dan memberi tumpuan kepada penutur bahasa ibunda, SSG telah berjaya menembusi pasaran yang tertutup dan terus berkembang semasa pandemik global.” Perpindahan ke Hawaii menekankan strategi penyetempatan hiper syarikat dan memberi tumpuan kepada pertumbuhan APAC sekali gus menyediakan rantau tersebut dengan banyak data bahasa dalaman.

“Mustahil untuk masuk ke Jepun dengan keadaan pandemik sekarang. Cuba untuk menubuhkan operasi di sana dalam suasana COVID juga adalah mustahil,” kata Sidhu. “Jadi kami perlu mengukuhkan kehadiran kami di Jepun dan memberikan perkhidmatan secara tempatan. Kelebihan mempunyai penutur bahasa asli di Hawaii ialah kami boleh memahami pasaran dan menjadikan data kami lebih baik.”

Tambahan pula, operasi SSG di Oahu dijamin dapat mewujudkan peluang pekerjaan bagi penduduk tempatan yang kebanyakannya berasal daripada industri pelancongan yang kehilangan mata pencarian akibat pandemik.

Selepas pengumuman tersebut, Lauren Whife yang baru-baru ini telah dilantik sebagai Naib Presiden Operasi akan berpindah ke Hawaii untuk menguruskan operasi global . “Ini merupakan satu kedudukan yang sangat unik bagi kami,” kata Whife. “Kami telah membina pasukan yang begitu hebat untuk bahagian data dan penghantaran di APAC dan AS dan memperoleh akses seperti ini ke kedua-dua rantau tersebut semasa pandemik yang membolehkan kami meningkatkan sokongan terhadap pelanggan kami.”

Selling Simplified berada pada kedudukan yang kukuh sebagai peneraju pasaran permintaan gen di APAC. “Ini ialah waktu yang sangat menarik bagi SSG dan kami tidak akan mendapat peluang seperti ini tanpa pertumbuhan yang telah kami lihat sejak 18 bulan yang lalu,” kata Whife.

Foto – https://ering.com.my/wp-content/uploads/2021/06/pelancaran-pejabat-ssg-di-oahu-menyediakan-satu-penghubung-strategik-kepada-tokyo-dan-apac.jpg

Source: PRNEWSWIRE


OPPO Store Kni Berwajah Baru Bagi meningkatkan pengalaman pengguna & Nikmati Rangkaian Potongan Harga Yang Menanti Anda!

OPPO mengumumkan bahawa kedai dalam talian OPPO di Malaysia-OPPO Store akan menjalani pengubahsuaian besar pada 15 Julai 2021 (Khamis). Justeru, OPPO Malaysia juga telah menyediakan satu siri aktiviti untuk pengguna memenangi hadiah. Hadiah termasuk OPPO Band, OPPO Enco Buds, OPPO A74, baucar kedai OPPO, dll Ikuti aktiviti berikut untuk mendapatkan hadiah berikut:

Mulai sekarang hingga 12 Julai, pengunjung boleh log masuk ke halaman kedai dalam talian OPPO dan memilih untuk memilih ciri yang paling ingin dilihat oleh pengunjung di Kedai OPPO dan halaman utama yang paling ingin mereka lihat. Yang bertuah akan berpeluang memenangi OPPO Bands (hadiah ketiga), dua OPPO Enco Buds (hadiah kedua) dan satu OPPO A74 (hadiah pertama). Di samping itu, semua peserta boleh mendapatkan baucar RM30 percuma (perbelanjaan minimum RM150; sah sehingga 19 Julai).

Kotak misteri

OPPO juga menyediakan Mystery Box untuk pelanggan, dengan harga RM7.15, setiap Mystery Box mengandungi barang berharga antara RM39 hingga RM1,899. Dari 12 Julai hingga 14 Julai, pelanggan boleh membeli Mystery Box secara berasingan pada pukul 10 pagi setiap hari. Dari 15 Julai hingga 19 Julai, Mystery Box hanya boleh dibeli sebagai item tambahan dengan model telefon terpilih. Terhad untuk 10 keping sehari.

Untuk meraikan pembukaan OPPO Store, OPPO juga akan mengadakan aktiviti promosi untuk telefon pintar dan produk peranti IoTnya. Dari 15 Julai hingga 19 Julai, pelanggan boleh membeli telefon pintar siri A-OPPO A74 4G dan OPPO A15 dengan harga RM777 (harga asal: RM899) dan RM479 (harga asal: RM499). Di samping itu, OPPO Reno5 5G berharga RM1,399 (harga asal: RM1,899; hanya 100 unit), dan pelanggan yang membeli peranti akan mendapat sarung telefon bimbit OPPO x Phei Yong dan power bank edisi terhad secara percuma.Bagi siri IoT, OPPO Enco Buds dan OPPO Band berharga RM99 (harga asal: RM159), sementara OPPO Enco W11 berharga RM79 (harga asal: RM159). OPPO Enco X mempunyai harga istimewa RM499 (harga asal: RM699) untuk masa terhad.

Untuk maklumat lebih lanjut mengenai acara ini, sila lawati laman web rasmi OPPO atau Facebook.


Jerayawara Siri Samsung Galaxy S10 Bermula 8 – 10 Mac 2019! Nikmati Ganjaran Hebat Bernilai RM1079!

Samsung Malaysia hari ini telah mengumumkan ketersediaan untuk siri Galaxy S10 di pasaran tempatan, akan bermula 8 Mac dengan tawaran harga RM2699 untuk Galaxy S10e, RM3299 untuk Galaxy S10 dan RM3699 untuk Galaxy S10+.

Sempena pelancaran rasmi ini, Samsung akan menganjurkan jerayawara bermula 8 Mac hingga 10 Mac di lokasi berikut:

Dalam jerayawara ini juga, pelanggan juga boleh mendapat hadiah percuma yang menarik. Pembelian Galaxy S10e boleh mendapat percuma seunit Galaxy Buds bernilai RM499, Galaxy S10 dan Galaxy S10+ (128GB) pula boleh mendapat percuma Galaxy Buds + Screen Protection Plus yang bernilai RM779.

Manakala versi 512GB bagi Galaxy S10+ pula boleh mendapat hadiah percuma bernilai RM1079 yang termasuk sebuah Galaxy Watch Active (RM799) + Screen Protection Plus.

Berminat jangat lupa ajak kawan-kawan pergi bersama ya.


CES 2017: Miix 720, Komputer 2 Dalam 1 Terbaru Dari Lenovo

Lenovo meneruskan usaha mereka untuk terus menjadi salah satu pengeluar komputer utama yang kompetitif dan inovatif. Pada acara CES 2017, mereka memperkenalkan peranti komputer 2 dalam 1, Miix 720 yang dilengkapi pelbagai perkakasan dan teknologi terkini di dalam sebuah pakej yang mudah dibawa ke mana-mana oleh golongan profesional.

Miix 720 dilengkapi kamera inframerah (IR) yang bersepadu dengan Windows Hello untuk proses pengecaman wajah anda untuk membuka komputer. Dengan itu anda tidak perlu lagi bersusah payah mengingat dan memasukkan kata kunci setiap kali anda mahu akses komputer anda. Fungsi pengecaman bio-metrik ini mempercepatkan lagi proses dan akses pengguna kepada perisian yang mereka mahukan di dalam komputer.

Di dalam beberapa situasi kerja, adalah lebih mudah untuk melakukan tugas dengan menggunakan tablet, contohnya ketika perbincangan di dalam kumpulan kecil. untuk tugas tersebut, anda boleh mencabut papan kekunci Miix 720 dan menggunakannya di dalam mod tablet, lantas memudahkan anda berkongsi peranti dengan rakan sekerja.

Dengan Lenovo Active Pen 210, anda boleh mengakses shortcuts untuk membuka e-mel dan memeriksa mana-mana suntingan dokumen yang anda mahu. Selain itu, Lenovo Active Pen 210 yang menggunakan Windows Ink amat sesuai untuk artis profesional, ia dilengkapi 4,096 tahap sensitiviti tekanan bagi menawarkan pengalaman lukisan yang tepat, seperti menulis di atas kertas.

Lenovo Miix 720 (bersama papan kekunci) akan dijual pada harga USD 999.99
(RM 4476.96) dengan pilihan warna Champagne Gold dan Iron Gray bermula April 2017.


Nokia Melancarkan Peranti Kelas Permulaan Nokia 2.2 – Beroperasi Android One Pie

Sebuah lagi peranti mampu milik dari Nokia telah dilancarkan di pasaran India baru-baru ini. Peranti yang diberi nama Nokia 2.2 ini menggunakan sistem operasi Android One Pie, dijana cip pemproses MediaTek Helio A22 berkelajuan 2GHz, bersama sokongan 2GB/3GB RAM dan 16GB/32GB ROM.

Nokia 2.2 dilengkapi dengan paparan skrin 5.71 inci HD+, rekaan skrin berlubang kecil ini dibekalkan sebuah lensa swafoto beresolusi 5MP, sementara kamera utama 13MP tersedia di panel belakang bersama LED flash.

Ia mempuyai kapasiti bateri sebesar 3000mAh, butang Google Assistant turut disertakan pada sisi kanan kerangka. Peranti ini ditawarkan pada harga bermula Rs6999 (~RM420) di India.


Rupa Sebenar Samsung Galaxy Note 9?!

Sebelum ini pihak Samsung telah mengesahkan penampilan Samsung Galaxy Note 9 pada acara tahun Samsung Galaxy Unpacked 2018 yang akan berlangsung pada 9 Ogos kelak, terkini gambar acah tertiris oleh @evleaks bagaimana rupanya peranti flagship baharu ini.

Dalam gambar acah yang ditunjukkan, Note 9 ini tiada rekaan rongak dan hampir penuh pada paparan skrin. Bahagian panel belakang memperlihatkan rekaan dwi kamera yang berlainan saiz, bersebelahan tersedia flash dan di bawah pula adalah pengimbas cap jari.

S-Pen yang menjadi taruhan utama pada siri Note, kali ini tampil dengan warna yang lebih premium. Adakah keupayaannya mencapai tahap premium, kita tunggu pelancaran nanti ya!

S Pen? pic.twitter.com/xizmWw9J2W

— Evan Blass (@evleaks) July 17, 2018


ASUS ZenBook Duo & ASUS ZenBook Pro Duo Kini Rasmi – Harga Jualan Bermula RM4,699!

ASUS Malaysia mengemas kini penawaran bagi komputer riba keluaran mereka dengan kemunculan ASUS ZenBook Duo dan ASUS ZenBook Pro Duo, yang mana telahpun membuat penampilan awal di Computex Taipei tengah tahun ini.

Kedua-dua komputer riba ini hadir dengan dimensi yang cukup padat di samping gabungan pelbagai teknologi terkini, antaranya pemproses i5/i7 (ZenBook Duo) dan i7/i9 (ZenBook Pro Duo), NVIDIA GeForce MX250/RTX 2060, sokongan Thunderbolt 3, WiFi 6 dan sebagainya.

Selain itu, kedua-duanya juga merupakan komputer riba yang cukup sempurna untuk melakukan pelbagai tugasan multitask dengan mudah kerana ia dibekalkan ScreenPad Plus yang akan berfungsi sebagai paparan kedua.

[ REVIU PENUH >> Reviu Eksklusif: ZenBook Duo & Pro Duo Power Sangat Ke Nak Multitasking??? ]


Xiaomi Redmi Pro 2 Dan Spesifikasi Yang Mungkin Ada

Ramai di kalangan rakyat Malaysia kini berhati-hati apabila mengeluarkan wang dari poket. Mencari telefon pintar dengan spesifikasi baik pada harga berpatutan adalah ciri utama yang dipandang dan kami tahu jenama ini yang anda cari dahulu bukan?

Menurut Gizchina, Redmi Pro 2 akan didatangkan dengan RAM sebanyak 3GB di samping pemproses Qualcomm Snapdragon 660 akan menyalurkan kuasa. Kamera berkembar juga turut hadir, masing-masing menggunakan sensor Sony IMX362 12 Megapiksel dan Samsung S5K4E8 5 Megapiksel.

Tidak lengkap tanpa kamera swafoto, ia juga dibekalkan dengan sensor Samsung S5K3P8 16 Megapiksel. Namun, Xiaomi dikatakan akan menggantikan jenis paparan AMOLED kepada LCD, ini mungkin bagi merendahkan kos pembuatan lantas boleh dijual dengan harga yang jauh lebih rendah.

Nampak? Xiaomi masih ingat pada anda, mereka tahu yang anda mencari mereka kerana harga.


Reviu Eksklusif: EXMobile Chat 6 Phablet Pertama EXMobile Dengan Skrin 6.0 Inci!

EXMobile telah mengumumkan ketersediaan model terbaru keluarannya iaitu EXMobile Chat 6 untuk pasaran Malaysia. Berbeza dengan model smartphone keluarannya sebelum ini, Chat 6 merupakan phablet pertama jenama itu yang menyokong paparan skrin besar mencecah 6.0 inci. Tidak dinafikan terdapat pelbagai model baru telah diperkenalkan di pasaran, tetapi tidak banyak pengeluar tampil dengan paparan skrin besar. Jadi bagi memenuhi permintaan pengguna yang inginkan peranti dengan skrin besar untuk memudahkan urusan harian tetapi dalam masa yang sama memiliki bajet yang terhad, EXMobile Chat 6 adalah pilihan yang terbaik!

Paparan Skrin 6.0 Inci

Kelebihan yang dilimili oleh Chat 6 sberbanding kebanyakan smartphone kelas pertengahan yang terdapat di pasaran sekarang adalah pada ukuran skrin sentuhnya yang mencecah 6.0 inci dengan resolusi HD 1280×720 piksel . Malah penggunaan teknologi skrin jenis IPS LCD juga mampu menghasilkan paparan imej dan warna yang kelihatan lebih terang walaupun ketika berada dibawah matahari.

Sisi Kiri & Kanan

Kedua-dua sisi kerangka smartphone ini terasa lebih berkualiti kerana menampilkan sisi yang diperbuat daripada aluminium. Pada bahagian ini juga, anda boleh menemui slot dua kad SIM dan juga kad tambahan microSD pada sisi kanan kerangka, manakala butang Volume dan Power pada sisi kiri kerangka.

Kamera Utama

Rekaan penggambaran Chat 6 agar berbeza di mana ia menawarkan rekaan segi empat menonjol dengan sentuhan kemasan yang berkilat di sekelilingnya. Selain menyediakan lensa utama 5 Megapiksel lengkap dengan fungsi auto fokus dan juga dual LED flash, ia turut menyokong kamera depan beresolusi 2 Megapiksel.

Malaysia News

Salah satu aplikasi menarik yang disediakan pada Chat 6 adalah Malaysia News. Selain memaparkan pelbagai berita di dalam dan luar negara, terdapat tiga bahasa yang boleh dipilih iaitu Inggeris, Melayu dan juga Cina. Anda boleh membuat bookmark berita yang ingin dibaca semula dan ia akan terus disimpan di dalam ruangan favorites. Kongsikan berita yang menarik dengan rakan-rakan di laman sosial.

Privasi Lock

Demi menjaga privasi di dalam smartphone anda, EXMobile telah memyediakan fungsi penting tanpa perlu memuat turun aplikasi daripada pihak ketiga iaitu Privasi Lock. Anda boleh meletakkan kata laluan ataupun melukis paten pada aplikasi yang diinginkan seperti Media Sosial, Gambar, Mesej, Muzik, Video Player dan juga Kamera.

CM Security

Jika disebut tentang platform Android, salah satu perkara yang sering merisaukan penggunaannya adalah keselamatan peranti daripada serangan virus dan juga masalah lagging ataupun hang. Oleh itu, EXMobile telah didatangkan dengan aplikasi CM Security yang akan membantu anda mengesan sebarang virus dan dalam masa yang sama memantau smartphone.

Pemain Video

Memandangkan peranti ini boleh membuat rakaman video HD penuh dalam format 1080p, jadi tidak menjadi masalah untuk anda memainkan semula apa sahaja video berdefinisi yang sama. Lebih menarik lagi, pemain video yang disokong oleh Chat 6 turut disediakan boleh diedit mengikut kemahuan sendiri dengan tiga fungsi utama iaitu Stop, Loop serta Trim.

KOMEN

Menampilkan rekaan yang klasik, EXMobile Chat 6 sebuah phablet kelas pertengahan yang menawarkan spesifikasi masih berbaloi untuk dimiliki. Dengan harga pasaran serendah RM 359, kelancaran pengoperasian juga tidak mengecewakan kerana ia telah dikuasakan oleh pemproses Quad Core berkelajuan 1.3Ghz serta sistem operasi Android 5.1 Lollipop. Dari aspek memori pula, Chat 6 telah digandingkan dengan RAM berkapasiti 1GB dan juga memori dalaman sebesar 16GB. Walaupun tampil dengan saiz kerangka yang agak besar, Chat 6 hanya disediakan dengan bateri berkapasiti 2800mAh, tetapi hadir dengan fungsi Intelligent Power Saving. EXMobile Chat 6 sudahpun mula dijual untuk pasaran tempatan dalam tiga warna pilihan iaitu Rose Gold, Black dan juga Silver. Setiap pembelian akan turut menerima sarung pelindung dan juga pelindung skrin secara percuma.


MetaX Software membuat persediaan dalam perniagaan OTT

SHANGHAI, 10 Jun 2021 /PRNewswire/ — Penembusan TV pintar global dipercepatkan, dan industri OTT menyaksikan pertumbuhan yang pesat, terutama sekali semasa sekatan pergerakan COVID-19 apabila orang ramai lebih banyak berada di rumah mereka. TV pintar telah menjadi pintu masuk utama dalam hiburan di rumah.

MetaX Software, syarikat pengkomersialan pengiklanan TV Terhubung (Connected TV, CTV) dan OTT yang dipacu oleh data yang terkemuka, baru-baru ini melancarkan platform pengkomersialan OTT di pasaran peringkat global. Setakat ini, MetaX Software telah meliputi lebih 80 juta pengguna global dan 5 juta pengguna aktif setiap bulan.

Platform OTT MetaX menjangkau pengguna akhir melalui pelbagai akses, sebagai contoh, pelancar TV, pelayar, aplikasi. Dengan cara ini, ia dapat membantu pembekal kandungan global merealisasikan pengkomersialan pada skrin TV dengan berkesan dengan menawarkan model pengewangan yang fleksibel, seperti pengiklanan, langganan, pembelian dalam aplikasi, dan lain-lain.

Pada masa ini, MetaX telah bekerjasama dengan Toon Goggles, YesAuto, Firework, dan Fishing TV untuk meneroka kemungkinan-kemungkinan baharu pada skrin TV. Pelbagai saluran boleh didapati di platform operasi OTT MetaX, yang termasuk E-sukan, Dokumentari, Sukan, Filem, Permainan, dan Berita. Jumlah keseluruhan video mengambil masa selama 10,000 jam. Dengan pilihan kandungan yang beraneka, ia membolehkan pengguna akhir menikmatinya dalam persekitaran menonton yang mengasyikkan.

MetaX Buka Laman utama

Open Browser, satu alat platform OTT MetaX, kini tersedia di Google Play Store global, dengan lebih daripada 250,000 muat turun setakat ini sejak dilancarkan pada awal April. Penarafan pengguna menekankan lagi prestasinya yang lancar dan pengalaman hiburan yang beraneka.

Arella Hua, Ketua perniagaan operasi OTT MetaX, mengulas, “Dengan skrin yang besar, TV pintar mempunyai kelebihan semulajadi dalam memaparkan kandungan visual dan menawarkan perkhidmatan OTT yang mesra pengguna. Sudah menjadi impian kami untuk mengetahui bagaimana untuk membina platform OTT yang mudah digunakan yang paling sesuai dengan tabiat menonton pengguna TV pintar. Ia sungguh mengujakan apabila dapat melihat maklum balas positif daripada pengguna akhir. Ia akan sangat membantu kami untuk terus memperhalusi platform OTT MetaX. Kami berharap dapat bekerjasama dengan lebih ramai penyedia kandungan untuk membuka laluan ke skrin TV.

Hubungan Media

Arella HuaNombor telefon: +86 13917835181Alamat Emel: hui.hua@metaxsoft.com

Keywords:  Computer/Electronics Entertainment Mobile Entertainment Multimedia/Online/Internet Music Telecommunications Television New products/services

Source: PRNEWSWIRE


Neymar Dan Mascherano Menjadi Duta OPPO R9

Baru-baru ini OPPO mengumumkan pelancaran global peranti terbaru mereka iaitu R9. Semenjak dari itu beberapa teaser dan berita selebriti terkenal memperagakan smartphone yang dilengkapi Super VOOC dan teknologi SmartSensor Image Stabilization mula tersebar di atas talian. Antara artis yang dikenal pasti telah menggunakan peranti itu adalah Yang Mi (pelakon) dan TFBOYS (artis berkumpulan lelaki), mereka merupakan artis yang sangat terkenal di China dan mempunyai jutaan peminat.

OPPO bukan sahaja menggunakan artis untuk menarik perhatian pengguna, malah terdapat beberapa imej menunjukkan bintang bola sepak dunia, Neymar dan Javier Mascherano sedang memegang OPPO R9 untuk proses rakaman iklan. OPPO sememangnya sudah menjalinkan kerjasama dengan Barcelona dengan menghasilkan OPPO R7 Plus Edisi Barcelona, jadi tidak mustahil bintang bola sepak dari Barcelona itu terlibat dengan promosi OPPO R9.


Pre Order OPPO Reno 10x Zoom 12GB RAM & Dapatkan Hadiah Hebat Bernilai Hingga RM1,446!

Psstt, buat korang yang ada niat nak beli OPPO Reno 10x Zoom 12GB RAM tu…Ha, ini berita baik buat korang! Sesi pre-order kini telah pun dibuka dan korang boleh pra-tempah dengan meletakkan depsit serendah RM100 sahaja.

Lebih menariknya lagi, setiap pra-tempahan didatangkan dengan hadiah menarik bernilai sehingga RM1,446 – termasuk FujiFilm Instax Mini printer (RM548), Enco Q1 (RM599) dan VOOC Powerbank (RM299). Bagi yang berminat, pra-tempahan bermula sekarang – 29 November 2019 dan peranti boleh diambil pada 30 November 2019 ketika pelancaran pembukaan OPPO Flagship Store di The Gardens Mall.

Jika sudah terlepas tempoh tersebut, jangan risau! Mana-mana pre-order yang dibuat pada 1 – 6 Disember juga berpeluang menerima hadiah menarik berupa FujiFilm printer bernilai RM548 dan boleh dituntut di mana-mana OPPO Concept Store berdekatan.


Tips Mudah Menyembunyikan Aplikasi Anda Pada Peranti Android!!!

Pasti anda pernah merasai perasaan di mana anda ingin menyembunyikan beberapa aplikasi di dalam peranti android anda. Contohnya jika ada anak-anak kecil yang selalu mendesak anda untuk bermain game dalam telefon anda kan? Jangan bimbang, kami kongsikan kepada anda cara untuk menyembunyikan apilikasi daripada dilihat oleh orang lain.

Menariknya, tetapa ini tidak memerlukan anda menggunakan aplikasi tambahan. Caranya juga sangat mudah!!

Namun langkah ini hanya untuk mematikan fungsi aplikasi ini tetapi pengguna masih boleh melihatnya pada paparan.

Cara ini agak remeh sedikit kerana anda perlu memuat naik aplikasi ini di peranti anda. Anda boleh memuat naik aplikasi ini di ApkPure.com.

Mudahkan!!! Anda kini akan mempunyai lebih privasi.Selamat mencuba…

Artikel Berkaitan:


Hikvision melaporkan hasil kewangan Q3 2020

HANGZHOU, China, 2 Nov. 2020 /PRNewswire/ — Hikvision, penyedia penyelesaian IoT dengan video sebagai kecekapan utamanya, telah melaporkan hasil kewangannya untuk suku ketiga tahun 2020. Sepanjang suku tahun tersebut, Hikvision menjana pendapatan sebanyak RMB 17.75 bilion dengan peningkatan tahun ke tahun (YoY) sebanyak 11.53%, dan untung bersih yang dapat diagihkan kepada pemegang saham syarikat adalah RMB 3.81 bilion, mencerminkan pertumbuhan YoY sebanyak 0.12%.

Hasil kewangan Q3 2020 Hikvision

Dari Q1 2020 hingga Q3 2020, Hikvision mengumpulkan jumlah pendapatan sebanyak RMB 42.02 bilion dengan pertumbuhan YoY 5.48%, dan untung bersih terkumpul yang dapat diagihkan kepada pemegang saham adalah RMB 8.44 bilion, yang mewakili pertumbuhan YoY sebanyak 5.13%.

Data perakaunan utama hasil kewangan Q3 2020 Hikvision

Di tengah keadaan sosial dan ekonomi global yang luar biasa, Hikvision mencapai pertumbuhan kukuh dalam tiga suku pertama tahun 2020. Melangkah ke hadapan, Hikvision akan terus mengoptimumkan operasi, terus berinovasi dan bekerjasama rapat dengan rakan kongsi untuk mengatasi ketakpastian dan mengekalkan perkembangan yang stabil.

Untuk laporan kewangan penuh Q3 2020, sila klik di sini.

Tentang Hikvision

Hikvision merupakan penyedia penyelesaian IoT dengan video sebagai kecekapan utamanya. Menampilkan tenaga kerja R&D yang meluas dan berkemahiran tinggi, Hikvision mengeluarkan rangkaian penuh produk dan penyelesaian yang menyeluruh untuk pelbagai pasaran menegak. Sebagai tambahan kepada industri keselamatan, Hikvision memperluas jangkauannya ke dalam industri teknologi pintar, automasi industri, dan industri elektronik automotif untuk mencapai visi jangka panjangnya. Produk-produk Hikvision juga menyediakan kepintaran perniagaan yang hebat untuk pengguna akhir, yang membolehkan operasi yang lebih cekap dan kejayaan komersial yang lebih besar. Dengan komitmen penuh terhadap kualiti dan keselamatan produknya, Hikvision mendorong rakan-rakannya untuk memanfaatkan pelbagai sumber keselamatan siber yang ditawarkan, termasuk Pusat Keselamatan Siber Hikvision. Untuk maklumat lanjut sila kunjungi kami di www.hikvision.com.

Source: PRNEWSWIRE


Xiaomi Bakal Lancar Produk Baharu Pada 29 Mac Ini?

Xiaomi bbaru sahaja mengumumkan bakal melancarkan satu prosduk baharu namun tidak diberitahu nama produk tersebut!!!

Menurut spekulasi media asing, produk baru yang dikeluarkan kali ini mungkin “perdana baru”. Rasanya ada yang bercakap mengenai berita bahawa Xiaomi 11 Pro boleh dikeluarkan pada akhir bulan Mac, yang hanya konsisten dengan 29 Mac. Dilaporkan bahawa Millet 11 Pro yang akan datang mungkin akan diambil ke dalam Samsung generasi baru Sensor Generation Generation GN2, dan prestasi imej bernilai menanti.

Jadi, teruskan bersama kami bagi mengetahui produk baharu ini dan spesifikasi serta harganya kelak!!


ZTE bakal lancar telefon pintar baharu Axon 11 5G pada 23 Mac

SHENZHEN, China, 18 Mac 2020 /PRNewswire/ — ZTE Corporation (0763.HK/000063.SZ), penyedia antarabangsa utama bagi penyelesaian telekomunikasi, perusahaan dan teknologi pengguna untuk Internet Mudah Alih, hari ini mengumumkan bahawa ia akan melancarkan telefon pintar 5G baharunya, ZTE Axon 11 pada 23 Mac di China. Menampilkan fungsi dan penciptaan rakaman video, ZTE Axon 11 akan serasi dengan kedua-dua mod SA dan NSA, bertujuan untuk membawa pengalaman 5G yang luar biasa kepada pengguna dengan kelebihan kompetitifnya dalam era 5G.

Pada tahun 2019, ZTE melancarkan telefon pintar unggulan 5G pertamanya, ZTE Axon 10 Pro 5G, yang telah disediakan di lebih 10 buah negara pada skala global. ZTE Axon 10 Pro 5G juga diiktiraf sebagai telefon pintar 5G pertama yang boleh didapati di Eropah Utara, Timur Tengah dan China.

Dengan komitmen untuk menggunakan siri portfolio peranti terminal 5G yang pelbagai bagi memenuhi berbagai-bagai keperluan pengendali, pengguna perusahan dan pengguna dalam berbilang senario perkhidmatan, ZTE telah bekerjasama dengan lebih 30 pembawa global dalam bidang terminal 5G.

Dengan kerjasama pengendali utama Jepun, SoftBank, ZTE berjaya menembusi satu lagi pasaran 5G berkualiti tinggi dengan memperkenalkan telefon pintar unggulan 5G pertamanya, ZTE Axon 10 Pro 5G ke Jepun. Sebagai pengendali pertama di Jepun yang mengumumkan penggunaan 5G dan menyediakan pengguna tempatan dengan perkhidmatan 5G, perkhidmatan 5G SoftBank akan dikendalikan di beberapa kawasan terlebih dahulu dan kemudiannya berkembang ke bandar-bandar utama secara berperingkat-peringkat seperti Tokyo, Osaka dan Nagoya. Hasil daripada ZTE Axon 10 Pro 5G, pengguna akan dapat menikmati perkhidmatan 5G yang belum pernah terjadi sebelum ini seperti AR, VR, Realiti Titik Pandangan Percuma (FR) dan pengalaman permainan yang paling pantas seumpamanya.

Setakat ini, ZTE memperoleh 46 kontrak komersial 5G di seluruh dunia, meliputi China, Eropah, Asia-Pasifik, Timur Tengah dan pasaran-pasaran 5G utama yang lain dan menjalankan kerjasama 5G yang mendalam bersama lebih 70 pembawa di peringkat global.

ZTE ialah penyedia sistem telekomunikasi, peranti mudah alih, dan penyelesaian teknologi perusahaan termaju kepada pengguna, pengendali, syarikat dan pelanggan sektor awam. Sebagai sebahagian daripada strategi ZTE, syarikat komited untuk menyediakan pelanggan dengan inovasi hujung-ke-hujung bersepadu bagi menyampaikan kecemerlangan dan nilai tatkala sektor telekomunikasi dan teknologi maklumat bersatu. Tersenarai dalam bursa saham Hong Kong dan Shenzhen (kod saham H: 0763.HK / kod saham A: 000063.SZ), ZTE menjual produk dan perkhidmatannya di lebih 160 buah negara.

Setakat ini, ZTE memperoleh 46 kontrak 5G komersial dalam pasaran-pasaran utama, seperti Eropah, Asia Pasifik, Timur Tengah dan Afrika (MEA). ZTE memperuntukkan 10 peratus daripada pendapatan tahunannya kepada penyelidikan dan pembangunan dan mengambil peranan kepimpinan dalam organisasi-organisasi penetap standard antarabangsa.

Hubungan Media:

Margaret MaZTE CorporationTel: +86 755 26775189Emel: ma.gaili@zte.com.cn

Foto – https://photos.prnasia.com/prnh/20200318/2753756-1?lang=0

Keywords:  Computer Networks Computer/Electronics Consumer Electronics Entertainment Internet Technology Mobile Entertainment Telecommunications Telecommunications Carriers and Services Telecommunications Equipment New products/services

Source: PRNEWSWIRE


Mesej WhatsApp Kini Boleh Di ‘Delete’ Dalam Tempoh 7 Minit

Bagi anda yang sering tersalah hantar mesej di dalam WhatsApp, kini aplikasi sembang paling popular dunia ini memperkenalkan ciri ‘Delete’ pada mesej.

Tidak dinafikan majoriti daripada pengguna WhatsApp mengharapkan ciri ini. Oleh kerana ada di antara anda tersalah faham akan mesej yang dihantar sehingga tercetusnya pergaduhan sesama sendiri, dengan adanya ciri ‘Delete’ ini ia sangat-sangat diperlukan!

Untuk makluman, ciri ini hanya ditawarkan kepada pengguna iOS dan web sahaja dan tidak kepada pengguna Android mahupun Windows telah ditawarkan kepada pengguna iOS, Android dan Web.

Cara menggunakan ciri ‘delete’ ini, anda hanya perlu tap pada mesej yang ingin dipadam, seterusnya pilih sama ada ‘delete for everyone’ untuk kesemua pembaca atau ‘delete for me’ untuk pengirim sahaja.

Selain daripada memadam kandungan teks, ia juga menyokong kandungan video, suara, fail, lokasi, kenalan, GIF, serta status. Namun, ciri ini hanya aktif dalam masa tujuh minit, jika pengguna melepasi waktu itu, mesej akan kekal di dalam perbualan buat selama-lamanya.

Untuk menikmati ciri berguna ini, kedua-dua pengguna iOS perlu mengemas kini aplikasi kepada versi yang terbaru. Manakala, pengguna Android dan Windows di Malaysia, jangan risau sebab ciri ini akan diperluaskan kepada anda di masa hadapan.


Moto G5S Memperlihatkan Tiga Warna Dan Kerangka Badan Logam

Selepas mendapat perhatian dari model Moto Z2 dan Moto Z2 Play, Motorola yang bernaung di bawah syarikat Lenovo ini bekerja keras bagi mengeluarkan telefon pintar terbaru yang dikenali sebagai Moto G5S. Ketirisan gambar ini jelas menunjukkan tiga pilihan warna iaitu kelabu, emas dan biru gelap digunakan sepenuhnya pada kerangka badan logam.

Melihat pada model ini, perbezaan antara model terdahalu, Moto G5 ialah ia tidak lagi menggunakan kombinasi aluminium dan plastik di bahagian luar. Oleh kerana itu, menjadikan Moto G5S ini kelihatan lebih premium dengan garisan antena pula diletakkan di bahagian bawah dan menjadikan ia lebih kemas dan natural.

Moto G5S ini memiliki paparan bersaiz 5.2 inci, malah ia juga didatangkan dengan satu lagi varian dengan saiz paparan sebesar 5.5 inci HD penuh serta fungsi dwi kamera.


Carian Melalui Gambar Pada Bing iOS

Anda pernah melihat sesuatu yang menarik tetapi tidak tahu langsung mengenainya? Kini anda tidak perlu lagi menghadapi situasi sebegitu kerana kemas kini terbaru aplikasi Bing pada sistem iOS membolehkan anda melakukan carian informasi dengan hanya menangkap gambar, ini termasuklah gambar lokasi ketika anda melancong mahupun gambar produk ketika membeli belah.

Konsep yang digunakan Bing pada carian imej ini adalah hampir sama dengan Google Goggles, dan bagi mereka yang kurang biasa dengan nama tersebut, Goggles adalah perisian dari Google yang dikeluarkan beberapa tahun dahulu, ia membolehkan pengguna menangkap gambar dan aplikasi ini akan mencari informasi berdasarkan gambar yang telah ditangkap.

Walaupun Goggles adalah perintis kepada fungsi ini, ianya tidak berkembang semenjak diperkenalkan. Jadi kita mungkin dapat melihat aplikasi carian melalui imej yang lebih sempurna melalui Bing dari Microsoft.


Fit Men Cook

Bagi yang sedang berdiet, apa kata anda mencuba aplikasi Fit Men Cook ini. Dibangunkan oleh Kevin Curry, aplikasi ini telah dimuat turun lebih daripada 1 juta orang. Fit Men Cook akan memantau cara pemakanan, di samping menyediakan menu berkhasiat dan seimbang setiap hari untuk mengurangkan berat badan sekali gus menjaga kesihatan anda.

Kevin Curry telah menyediakan sebanyak 192 menu-menu terkenal dan juga berkhasiat dan lebih menarik lagi, memasak resipi yang diinginkan turut mudah dengan tersedianya video langkah demi langkah. Selain itu, anda boleh menambah bahan-bahan resipi di dalam senarai membeli-belah supaya mudah mencarinya apabila diperlukan.

Muat Turun:


Xiaomi Mi A1 Dijual Pada Harga RM1,099 Bermula 21 September 2017

Xiaomi Malaysia hari ini mengumumkan bahawa peranti terbaru mereka Xiaomi Mi A1 akan mula dijual bermula esok. Peranti ini juga adalah yang pertama yang menyertai program Android One dan ia akan dijual pada harga mampu milik iaitu RM1,099 sebuah.

Xiaomi Mi A1 didatangkan dengan spesifikasi pertengahan-atas lengkap dengan cip pemproses Snapdragon 625 octa-core, RAM 4GB, dan storan sebanyak 64GB. Selain menawarkan cip yang efisyen, ia juga dipadankan dengan teknologi audio DHS yang memberikan kualiti bunyi berkualiti tinggi.

Dwi kamera yang dibekalkan juga menyokong fungsi zoom dua kali dan mod potret. Konfigurasi dwi kamera ini adalah sama yang digunakan pada peranti flagship Xiaomi, Mi 6. Sistem operasi yang kemas dan teratur ini dibina berasaskan Android 7.1.2 Nougat tulen.

Disebalik kerangka badan logam berwarna Hitam dan Emas ini, ia turut menyediakan bateri sebesar 3,080mAh serta paparan 5.5 inci 1080p Corning Gorilla Glass. Peranti ini juga menyediakan slot kad microSD untuk ruangan tambahan, USB Type-C, pengecasan pantas, pengimbas cap jari, dan radio FM.

Jika Xiaomi Mi A1 adalah sebuah telefon pintar yang menepati citarasa anda, segera pra tempah sekarang di stor rasmi Xiaomi di Lazada atau kunjungi kedai fizikal di Mi Premium Reseller (Queensbay Mall), Mobile To Go (SS2 PJ), atau DirectD (bermula 10 malam 20 Sept 2017) esok.


Peranti Misteri OPPO K1 Bakal Dilancarkan Pada 10 Oktober 2018

Tahun ini OPPO sekaligus memperkenalkan beberapa peranti pintar dengan masing-masing mempunyai keistimewaan tersendiri, terkini muncul pula satu lagi peranti misteri yang dijadualkan bertemu pada 10 Oktober nanti.

Melalui spesifikasi yang tertiris, peranti misteri ini mungkin adalah siri K terbaru dari OPPO yang akan dinamakan sebagai OPPO K1 (kod nama OPPO PBCM30). Kerangka masih kekal dengan rekaan kecerunan warna, dibekalkan dengan paparan skrin 6.4 inci FHD+ AMOLED, dwi kamera utama 16MP + 2MP dan kamera hadapan 25MP.

Dari segi pemprosesan, OPPO K1 dilengkapi dengan Octa-core 1.95GHz bersama pilihan RAM 4GB atau 6GB, dioperasikan oleh Android 8.1 Oreo dan bateri berkapasiti 3,500mAh. Sejauh mana tepatnya maklumat ini, kita nantikan pelancaran rasmi 10 Oktober ini.


HTC Memperkenalkan Flagship Baru Dilengkapi AI & Skrin Sekunder

Masih ingat HTC sebelum ini pernah memuat naik status mereka dengan sesuatu yang agak misteri? Ya, mereka akhirnya mengumumkan pelancaran flagship terbaru bersaiz 5.7 inci yang diberi nama HTC U Ultra.

Perkara pertama yang menonjol pada model ini adalah kemasan yang digunakan pada peranti. Menurut HTC, kemasan berkilat ini dikenali sebagai Liquid Surface yang memberikan rupa yang unik kepada U Ultra.

Selain daripada rupa yang agak berbeza, U Ultra juga memperlihatkan sesuatu yang baru dari HTC. Model ini dilengkapi skrin sekunder 2 inci yang diletakkan di atas skrin utama khas untuk memaparkan shortcuts, notifikasi, peringatan dan lain-lain. Selain itu, ia juga dilengkapi teknologi kecerdasan buatan yang semakin popular ketika ini. Versi kecerdasan buatan dari HTC dikenali sebagai Sense Companion.

Selain U Ultra, HTC juga memperkenalkan U Play yang merupakan versi mini kepada model flagship tersebut. Dijangkakan peranti ini akan tiba ke dalam pasaran tempatan sekitar penghujung bulan Februari.


Industri Keusahawanan Teknologi Malaysia Berkembang Rancak dengan AppShack

Industri keusahawanan teknologi Malaysia kini semakin rancak dengan kehadiran AppShack secara rasminya di Malaysia. Dirasmikan oleh oleh Dato’ Jailani Johari, Timbalan Menteri Komunikasi dan Multimedia Malaysia, majlis yang gilang gemilang ini berjaya menarik minat dengan kehadiran ramai usahawan dari pelbagai bidang. Menggabungkan teknologi dan kepakaran bisnes, AppShack menawarkan platform bagi membolehkan yang ingin membangunkan idea inovatif dengan bantuan nasihat dan bimbingan. Menerusi platform ini, pemohon yang berjaya berpeluang untuk membina hubungan dengan pelabur-pelabur dan rakan-rakan kongsi yang yakin dengan idea-idea mereka.

Program realiti ini akan bermula pada hujung Mac 2016 dan dihakimi oleh keempat-empat orang pengasas syarikat ini. Ia bertujuan merangsang keyakinan mereka yang terpilih menerusi nasihat, kritikan serta pandangan yang dberikan terhadap pembentangan mereka. Kepada yang berminat untuk memohon, boleh ke laman rasmi www.appshack.asia, atau laman soslal www.facebook.com/appshackasia.


Qualcomm Akan Melancarkan Pemproses Terbaru – Snapdragon 660 Diikuti 635, 630

Qualcomm telahpun mengumumkan bahawa mereka akan melancarkan cip terbaru, Snapdragon 660 bagi menggantikan Snapdragon 652 pada 9 Mei depan. Namun begitu, ada khabar angin mengatakan Qualcomm juga ingin mengeluarkan dua pemproses Snapdragon 635 dan juga Snapdragon 630 bersama-sama.

Kenyataan ini dinyatakan oleh Roland Quandt, yang sering memberi maklumat yang boleh dipercayai. Namun, adakah benar? Kita lihat nanti.


Samsung DeX, Dok Istimewa Menukar Samsung Galaxy S8 Menjadi Komputer Meja

Bersama-sama dengan Galaxy S8, Samsung mengumumkan aksesori baru untuk digunakan dengan Galaxy S8. Dok ini dikenali sebagai Samsung DeX, apabila dok ini diletakkan dan disambungkan kepada monitor dan Galaxy S8, anda akan mempunyai sebuah komputer meja.

Apabila diletakkan ke dok, aplikasi yang anda gunakan akan disesuaikan untuk paparan monitor. Samsung juga bekerjasama dengan pelbagai pihak seperti Microsoft dan juga Adobe bagi memastikan aplikasi-aplikasi penting dioptimumkan untuk penggunaan DeX. Dok ini mempunyai port HDMI, 2 USB port untuk perkakasan dan penyambung USB-C untuk kuasa dan data.

Samsung masih belum mengumumkan harga dan ketersedian DeX buat masa kini, kita nantikan ketibaannya nanti.


Pra-Tempah OPPO R9s Green Edition Dibuka 11 Ogos Ini

OPPO Malaysia akan membuka tempahan model OPPO R9s Green Edition  kepada pengguna tempatan pada hari Jumaat ini bersamaan 11 Ogos 2017. Unit edisi terhad ini akan dijual dengan stok yang tidak banyak pada harga RM1,798.

Anda yang berminat untuk mendapatkan peranti dengan warna unik ini, boleh pra-tempah di laman e-dagang OPPO atau di kedai konsep yang berhampiran. Manakala, kepada yang inginkan sentuhan peribadi seperti nama ditulis menggunakan ukiran laser, mereka boleh mengunjungi stor induk  OPPO di Suria KLCC secara percuma.

OPPO R9s  dilengkapi dengan kamera depan dan belakang Sony IMX398 16 Megapiksel PDAF dengan bantuan aperture f/1.7 serta bateri berkapasiti 3,010mAh dengan teknologi pengecasan pantas VOOC Flash Charge.


Dapatkan Tiket VIP Ke Huawei Nova Superstar Night x KLFW 9 Ogos 2018

Eksklusif untuk peminat nova! Huawei Nova Superstar Night x KLFW pada 9 Ogos, 7.00 petang hingga 9.00 petang di Pavilion KL, bakal memperlihatkan barisan pertunjukan fesyen yang mengagumkan berdasarkan empat warna menarik pada nova 3 dan 3i, iaitu Hitam, Putih Mutiara, Iris Purple dan Merah.

Huawei akan menawarkan sebanyak 10 pasang tiket VIP kepada peminat bertuah, caranya mudah sahaja seperti berikut:

Untuk meningkatkan peluang anda memenangi tiket VIP, duta Huawei Hannah Delisha juga akan memberikan 5 pasang tiket VIP untuk peminatnya. Ikuti laman Instagram Hannah Delisha dan berpeluang menjadi salah seorang pemenang bertuah.


Adobe Memperlihatkan Kebolehan Menyunting Gambar Dengan Bantuan AI

Teknologi kecerdasan buatan (AI) dan virtual reality (VR) mendominasi ruang teknologi masa kini dengan pengeluar dan pembina aplikasi berlumba-lumba memasang teknologi ini pada produk mereka. Teknologi ini mengubah dengan drastik cara kita sebagai pengguna menggunakan aplikasi dan menikmati hiburan pada peranti.

Terbaru Adobe memperlihatkan sesuatu yang benar-benar hebat pada pendapat kami. Kita kerap kali membayangkan versi terakhir suntingan gambar di minda namun gagal mendapatkan apa yang dibayangkan, lainlah jika anda memang benar-benar mahir menggunakan aplikasi suntingan. Dengan meletakkan AI di dalam aplikasi suntingan Adobe, suntingan gambar boleh dilakukan dengan memberi arahan suara sahaja, jadi anda tidak perlu lagi tercari-cari tools dan fungsi di dalam aplikasi. AI akan mengecam arahan anda dan melakukan suntingan sewajarnya pada gambar.

Fungsi ini masih belum bersedia untuk digunakan umum, namun Adobe sedang bertungkus lumus merealisasikan fungsi ini untuk digunakan pada masa hadapan.


Huawei Lancar Kertas Putih NetX 2025

SHENZHEN, China, 19 Februari 2021 /PRNewswire/ — Di sesi pra-taklimat media dan juruanalisis dalam talian Huawei untuk MWC Shanghai 2021, Peng Song, Presiden Jabatan Pemasaran & Jualan Penyelesaian Pembawa Huawei menyampaikan ucapan dasar yang bertajuk “NetX 2025: Laluan Menuju Rangkaian Masa Depan” (“NetX 2025: The Path to Future Networks”). Semasa menyampaikan ucapan ini, Peng mengumumkan pelancaran Kertas Putih NetX 2025 termasuk data sokongan berdasarkan penyelidikan dan analisis IDC. Kertas putih ini memperkenalkan model GUIDE, menjelaskan mengenai wajah rangkaian operator masa depan.

Peng Song delivered a keynote speech titled “NetX 2025: The Path to Future Networks”.

Sejak dua dekad yang lalu, perkhidmatan komunikasi telah berkembang daripada fungsi suara sahaja kepada rangkuman pelbagai data, video dan banyak lagi. Teknologi tanpa wayar, pengangkut dan IT membangun bersama-sama perkhidmatan komunikasi bagi memenuhi keperluan yang semakin meningkat.

Menurut Peng, tatkala transformasi ke arah masyarakat pintar dipercepatkan, semua industri memasuki era digital yang melaluinya infrastruktur ICT akan memainkan peranan penting dalam ekonomi digital. Perancangan rangkaian-sasaran untuk semua senario perkhidmatan merupakan kunci pertumbuhan baharu operator. Dengan perancangan rangkaian-sasaran yang menyasarkan kejayaan perniagaan, industri ini perlu bertindak dengan mengutamakan intipati perniagaan. Rangkaian telekomunikasi pasti akan berubah dengan luar biasa untuk beradaptasi dengan perkhidmatan baharu dan keperluan teknologi. Justeru itu, operator perlu membuat perancangan rangkaian sasaran hari ini demi merebut peluang baharu pada masa akan datang.

Semasa menyampaikan ucapan dasar beliau, Peng berkongsi visi Huawei untuk rangkaian operator sasaran 2025. Dari perspektif kejayaan perniagaan dan keupayaan teknologi, Huawei percaya bahawa rangkaian sasaran perlu mempunyai lima ciri: Gigabit Di Mana-mana, Ultra-Pengautomatan, Sambungan Berbilang-Awan Pintar, Pengalaman Terbeza dan Keharmonian Persekitaran.

Five Key Characteristics GUIDE CSP’s Target Network

Ciri Gigabit Di Mana-mana penting untuk rangkaian sasaran bagi menyediakan perkhidmatan digital kepada pengguna. Rangkaian gigabit merupakan asas yang melaluinya sesebuah syarikat, bandar malah ekonomi negara boleh berkembang. Sambungan gigabit merupakan keperluan paling asas untuk aplikasi pembuatan seperti VR dan AR, kamera industri dan pengumpulan data pengeluaran.

Ciri Ultra-Pengautomatan penting untuk rangkaian sasaran dengan O&M pintar. Dengan 5G yang menyaksikan penerimaan besar-besar dan semakin banyak operator melancarkan perkhidmatan pendigitalan industri, skala dan kerumitan rangkaian semakin meningkat dengan pesat. Operator perlu mendayakan ciri ultra-pengautomatan dengan menerima pakai data raya dan teknologi pintar. Rangkaian operator dapat mencipta nilai yang lebih besar dengan mengautomasikan tugas-tugas yang rumit dan memudahkan tugas manusia dengan pintar.

Sambungan Berbilang-Awan Pintar mewujudkan platform rangkaian sasaran untuk pengagregatan perkhidmatan. Setelah bertahun-tahun dibangunkan, teknologi awan berkembang daripada IT tradisi kepada pengkomputeran awan dan kemudiannya natif awan. Transformasi digital perusahaan memacu sistem IT untuk menjadi sistem berasaskan awan manakala sambungan berbilang awan kini penting untuk memenuhi keperluan yang melibatkan kawalan kos, keandalan perkhidmatan dan pemulihan bencana berbilang awan. Perubahan ini telah mendorong keperluan yang baharu untuk sambungan berbilang awan pintar dan membawa peluang baharu untuk operator bagi membangunkan perkhidmatan pergabungan rangkaian awan.

Pengalaman Terbeza merupakan kunci untuk membolehkan rangkaian sasaran memudahkan kejayaan perniagaan. Intipati pengalaman pengguna ialah perniagaan manakala intipati perniagaan ialah pengewangan. Semakin banyak amalan membuktikan bahawa pengalaman terbeza dapat mewujudkan nilai premium. Sebagai contoh, dalam pasaran perusahaan dan kerajaan, bursa saham sanggup membayar 10 kali ganda sewa untuk 1-ms kependaman rangkaian lebih rendah. Bagi operator, pengalaman terbeza bererti menyediakan pengalaman dengan usaha terbaik dan pengalaman berketentuan. Pengalaman yang baik dapat memenuhi keperluan peribadi pengguna manakala pengalaman terbeza merupakan pengalaman yang melaluinya operator memperoleh nilai baharu.

Keharmonian Persekitaran ialah komitmen rangkaian sasaran terhadap tanggungjawab sosial dan merupakan sebahagian daripada strategi pembangunan mampan operator yang terkemuka di seluruh dunia. Operator perlu terus menginovasi produk dan teknologi untuk menjimatkan tenaga, mengurangkan emisi dan membangunkan ekonomi pusingan. Operator juga perlu mendorong penggiat industri untuk bekerjasama bagi membina masyarakat rendah karbon dengan mendayakan sambungan, perkhidmatan, O&M dan aplikasi mesra alam melalui inovasi dalam peralatan, kuasa, penggunaan rangkaian, pusat data, operasi dan juga aplikasi.

Kertas Putih NetX 2025, yang dilancarkan semasa taklimat pra-MWCS, menjelaskan mengenai pendekatan Huawei untuk rangkaian operator sasaran, termasuk pemacu NetX 2025, model GUIDE yang mencirikan NetX 2025, cadangan untuk membangunkan NetX 2025 dan teknologi inovatif yang penting untuk 2025.

Apabila menutup ucapan beliau, Peng berkata bahawa model GUIDE NetX 2025 untuk operator memperlihatkan pemahaman dan visi Huawei terhadap rangkaian masa depan dan pembangunan perkhidmatan operator. Huawei komited untuk bekerjasama dengan operator dan industri bagi meneroka dan membina rangkaian sasaran berorientasi masa depan serta mencapai kejayaan perniagaan menjelang tahun 2025.

Keywords: Computer Networks Computer/Electronics Telecommunications Survey, Polls & Research

Source: PRNEWSWIRE


Aplikasi Byte Persis Vine Kini Boleh Dimuat Turun!

Beberapa tahun lepas tular dengan aplikasi video pendek yang dikenali sebagai Vine. Kini pengasas aplikasi yang sama turut memperkenalkan aplikasi terbaharu yang dikenali sebagai Byte.

Sama seperti  Vine, pengguna Byte boleh merakam video kreatif berdurasi 6 saat  dan dikongsikan menerusi aplikasi ini.

Bagi yang berminat, boleh memuatnaik aplikasi ini di Android atau iOS.


Telekom Perkenal Aplikasi myUnifi- Urusan Akaun Unifi Anda Kini Lebih Mudah

Dalam era kecanggihan ketika ini semuanya dapat dilakukan menerusi hujung jari anda. Terbaharu Telekom turut tidak mahu ketinggalan dalam memberikan perkhidmatan yang terbaik dan memudahkan pengguna dengan memperkenalkan aplikasi baharu iaitu myUnifi. Kesemua perkhidmatan Unifi boleh didapati di dalam 1 aplikasi.

Menerusi aplikasi ini, anda boleh melakukan pembayaran dan melihat berapa banyak penggunaan anda. Anda akan menerima notifikasi berkaitan akaun anda. Pelbagai promosi semasa juga boleh dilihat menerusi aplikasi ini.

Lebih memudahkan adalah menerusi aplikasi ini anda boleh mengakses khidmat pelanggan dan mendapat respon yang sangat pantas dari pihak TM.

Kepada mereka yang melanggan perkhidmatan TM Unifi ini, anda boleh memuat turun dan menggunakan aplikasi ini bagi tujuan pengurusan akaun Unifi.


[ Ura-Ura ] Sony Xperia 1.1 Bakal Hadir Dengan Skrin Sebesar 7 Inci?!

Walaupun Sony tidak kerap mengeluarkan peranti pintar di bawah siri Xperia seperti mana jenama yang lain, namun siri ini tetap mempunyai peminatnya dan sentiasa dapat menjadi perbualan orang ramai.

Berita terkini dari media Jepun, peranti flagship terbaru dari Sony yang dikenali sebagai Xperia 1.1 bakal menggunakan paparan skrin sebesar 6.8 ~ 6.9 inci. Ukuran ini boleh dikatakan terbesar buat masa kini dan ia akan tampil dengan paparan skrin penuh tanpa takuk, nisbah skrin mencapai 21:9.

Menurut sumber, siri Xperia terbaru akan hadir dalam 4 varian iaitu versi biasa, versi 5G, versi skrin kecil dan versi kelas permulaan. Bagi versi 5G, ada berita yang mengatakan ia dilengkapi cip pemproses Snapdragon 865.

Tambahan lagi, paparan skrin 4K yang sedia ada dalam siri Xperia akan dibuangkan dalam versi 5G supaya daya ketahanan bateri boleh terjamin.


Samsung Love And care: Samsung Pupuk Budaya Cinta Akan Teknologi Dan Alam Sekitar

Minggu lalu, melalui program Samsung Love & Care, Samsung terus menyumbang kepada masyarakat dengan membawa 30 orang pelajar dan 5 orang guru di RPS Legap, Sungai Siput, Perak ke Sunway Lost World of Tambun. Tujuan aktiviti ini dilakukan adalah untuk memupuk kecintaan terhadap teknologi dan memperlihatkan sebarang kebarangkalian yang tidak terbatas yang boleh dicapai menggunakan Samsung Galaxy Note9.

Menurut Presiden Samsung Malaysia Electronics Malaysia, Yoonsoo Kim berkata, aktiviti seperti ini pastinya dapat memdidik kanak-kanak tersebut terhadap potensi sebenar teknologi.

“Aktiviti seperti ini pastinya dapat membuka mata kanak-kanak tersebut bahawa teknologi bukan hanya alat untuk bermain game,tetapi ia juga mampu untuk menzahirkan potensi,” katanya.

Sepanjang aktiviti tersebut, kanak-kanak tersebut menyertai pelbagai aktiviti di sekitar taman tema dengan cabaran yang melibatkan Galaxy Note9. Setiap cabaran bertujuan untuk mempamerkan ciri-ciri tertentu pada peranti tersebut seperti Slow-mo, mengambil gambar swafoto dan Doodling dengan S Pen dan kamera live fokus.

Kanak-kanak tersebut diketuai oleh sukarelawan dari Sansung dan dengan bimbang, kanak-kanak tersebut berjaya menghasilkan gambar dan video yang menakjubkan sama ada gambar mereka sendiri, gambar haiwan dan taman tema. Pelbagai hadiah turut disediakan bagi pasukan yang telah melakukan tugasan dengan baik.

Samsung juga turut mempunyai misi menyemai rasa cinta terhadap alam sekitar. Justeru sukarelawan Samsung dan penduduk tempatan menyertai aktiviti menanam pokok. Sungguhpun Samsung ingin menunjukkan bahawa teknologi membawa kemajuan, namun apa yang lebih penting kita perlu ingat bahawa kita perlu menjaga bumi yang kita diami.


CashFlow+(Pro) Expense Manager

Satu lagi aplikasi yang ditawarkan dalam kategori Kewangan adalah CashFlow+(Pro) Expense Manager untuk pengguna Android. Selain boleh menyimpan pelbagai perbelanjaan yang diperlukan pada setiap bulanan, mingguan mahupun harian, pengguna juga boleh menetapkan berapa jumlah yang diperlukan untuk berbelanja pada bulan tersebut. Bagi kemudahan mengatur perbelanjaan, aplikasi ini telah diasingkan kepada beberapa kategori penting.

Ia juga menyediakan fungsi Currency untuk pertukaran mata wang asing. Menampilkan dengan paparan antaramuka yang simple dan mudah difahami, CashFlow+(Pro) Expense Manager turut memaparkan perbelanjaan dalam bentuk graf agar mudah difahami.

Muat Turun


Subex menyertai O-RAN Alliance untuk membantu mempercepat penggunaan rangkaian akses radio terbuka

LONDON, 2 Mac 2021 /PRNewswire/ — Subex, pelopor dalam Kepercayaan Digital, hari ini mengumumkan bahawa ia telah menjadi ahli O-RAN Alliance untuk menyokong pembangunan dan piawaian RAN (rangkaian akses radio) Terbuka. Dengan kepakarannya dalam analisis rangkaian canggih berdasarkan pembelajaran mesin, Subex menyertai perikatan tersebut untuk membantu memacu inovasi dalam domain rangkaian akses radio – yang akhirnya akan mempermudahkan RAN Terbuka yang memanfaatkan kecerdasan buatan (AI) tertanam untuk memaksimumkan prestasi rangkaian.

O-RAN Alliance menyasarkan untuk mengubah industri RAN ke arah ekosistem rangkaian mudah alih yang terbuka, pintar, maya dan boleh saling dioperasi sepenuhnya. Gabungan ini bertanggungjawab untuk mewujudkan piawaian O-RAN dan seni bina rujukan bagi membolehkan ekosistem pembekal RAN yang lebih kompetitif dan bertenaga dengan inovasi yang lebih pantas. Hari ini, O-RAN Alliance telah menjadi komuniti pengendali rangkaian mudah alih, vendor dan institusi penyelidikan serta akademik yang tersebar ke seluruh dunia.

Menurut Dell’Oro Group, menjelang tahun 2025, 10% daripada jumlah pasaran RAN akan diambil alih oleh perkakasan dan perisian RAN Terbuka. ABI Research meramalkan bahawa jumlah Perbelanjaan Modal RAN Terbuka akan mengatasi perbelanjaan tradisional RAN menjelang tahun 2028. Pengendali telekomunikasi Eropah terkemuka termasuk Deutsche Telekom, Orange, Telefónica dan Vodafone telah pun komited untuk menggunakan RAN Terbuka sebagai sebahagian daripada pelancaran 5G mereka.

Piawaian terbuka yang dipromosikan oleh O-RAN Alliance akan membolehkan pembangunan antara muka terbuka dan penggunaan rangkaian akses radio yang lebih cepat dengan memanfaatkan teknologi seperti AI dan analisis masa nyata. Oleh kerana 5G sedang bergerak ke arah pilihan arus perdana, RAN Terbuka di pinggir rangkaian dijangka memanfaatkan aplikasi tersebut termasuk penyelesaian kenderaan autonomi dan Internet Benda (IoT).

Suresh Chintada, Ketua Pegawai Teknologi, Subex, mengulas, “Setakat hari ini, Subex telah membuktikan kemampuan vendor-agnostiknya untuk menggunakan pengalaman yang dapat meringankan cabaran perniagaan kritikal yang dihadapi oleh pasukan perancangan dan pengoptimuman rangkaian, melalui penyelesaian pengurusan kapasitinya. Melalui pendekatan utama AI inovatifnya, Subex membantu pasukan rangkaian mencapai tahap kecekapan dan ketepatan yang lebih tinggi dalam membuat keputusan yang bijak, yang menghasilkan pulangan yang maksimum ke atas pelaburan rangkaian dan peningkatan pengalaman pelanggan. Sebagai langkah seterusnya untuk mengembangkan penyelesaian kami, kami berbangga dapat bekerjasama dengan O-RAN Alliance. Dalam lingkungan perikatan ini, Subex akan terlibat secara meluas dalam kumpulan kerja yang berkaitan dengan pengawal pintar RAN (RIC) dan akan membawa inovasi mengguna pakai pembelajaran mesin dan teknologi pembelajaran mendalam. RAN Terbuka membawakan potensi inovasi yang besar terhadap industri telekomunikasi. Usaha bersama semua vendor yang terlibat dalam pakatan akan mempercepat inovasi dalam ruang lingkupnya dan kami teruja menjadi sebahagian daripadanya.”

O-RAN Alliance telah ditubuhkan pada bulan Februari 2018 oleh AT&T, China Mobile, Deutsche Telekom, NTT DOCOMO dan Orange, dan sejak itu telah menjadi komuniti global bagi pengendali rangkaian mudah alih, vendor serta institusi penyelidikan dan akademik yang beroperasi dalam industri RAN.

Tentang Subex

Subex ialah pelopor yang telah membolehkan Kepercayaan Digital dalam perniagaan dengan lebih 300 pemasangan yang merangkumi lebih 90 buah negara.

Ditubuhkan pada tahun 1994, Subex kini menjadi peneraju industri yang membolehkan Kepercayaan Digital menyeluruh diterapkan ke dalam ekosistem perniagaan pelanggannya. Memberi tumpuan kepada Kecerdasan, Identiti, Pengurangan Risiko, Keselamatan dan Privasi, Subex membantu perniagaan menangani perubahan yang mengganggu dalam landskap perniagaan dan menjayakannya dengan Kepercayaan Digital.

Portfolio produk Analisis Rangkaian berasaskan AI/ML Subex yang membolehkan CSP dengan wawasan yang boleh dilaksanakan ke arah meningkatkan kualiti perkhidmatan dan pengalaman pelanggan dengan ketepatan dan kecekapan yang tertinggi. Selain daripada Analisis Rangkaian, penyelesaian Subex juga meliputi Jaminan Pendapatan, Pengurusan Penipuan dan Pengurusan Rakan Kongsi, malah ini turut dilengkapkan melalui penyelesaian digitalnya seperti Keselamatan dan Pemahaman IoT. Subex juga menawarkan Perkhidmatan Terurus dan Perkhidmatan Perundingan Perniagaan berskala.  Untuk maklumat lanjut, sila layari www.subex.com.

Sila hubungi:

Sandeep BangaPemasaran dan Komunikasisandeep.banga@subex.com

Logo: https://ering.com.my/wp-content/uploads/2021/03/subex-menyertai-o-ran-alliance-untuk-membantu-mempercepat-penggunaan-rangkaian-akses-radio-terbuka.jpg

Keywords: Computer Hardware Computer Networks Computer/Electronics Entertainment Internet Technology Radio Telecommunications Contracts New products/services

Source: PRNEWSWIRE


11street Tawarkan Pra-Tempah Samsung Galaxy S8 / S8+

Ketibaan kedua-dua peranti Samsung hampir tiba di pasaran tempatan, jadi anda berpeluang untuk pra-tempah di 11street.

Kali ini generasi Galaxy S didatangkan dengan paparan skrin yang besar dan melengkung di kedua-dua bahagian kiri dan kanan. Ketiadaan butang Home menjadikan paparan skrin dibesarkan seolah-olah tiada bezel. Pengimbas cap jari juga dialihkan di bahagian belakang bersebelahan kamera utama.

Harga yang ditawarkan RM3299 bagi model Galaxy S8, manakala RM3699 bagi model Galaxy S8+ dengan waranti original Samsung (SME). Pra-tempah ini boleh dilakukan di 11street bermula 11 hingga 13 April 2017 dengan jumlah unit yang terhad. Setiap pra-tempah anda boleh mendapatkan kit permulaan Edisi Terhad, powerbank 5100mAh dan Samsung Protection Plus.

Samsung Galaxy S8 dan S8+ terdapat dalam warna Maple Gold, Midnight Black dan Orchid Gray.


WWDC 2017: Siri iPad Pro Bertambah Model Baru Dengan Paparan 10.5 Inci

Sebelum WWDC 2017 dirasmikan, terdapat banyak sumber mengatakan Apple akan melancarkan iPad Pro terbaru mereka. Jelasnya, Apple telah mengumumkan kehadiran iPad Pro terbaru dengan paparan bersaiz 10.5 inci, di samping model sedia ada iaitu iPad Pro 12.9 inci turut menerima kemaskini dari Apple.

Siri iPad Pro kali ini menggunakan cip pemproses A10X dengan 64 bit, dan enam-teras menawarkan kuasa yang cukup luar biasa sepanjang menggunakannya. Tambahan lagi, kehadiran Apple Pencil yang diperbahuarui ini membolehkan anda menulis atau melukis dengan tindak balas yang cukup responsif.

iPad Pro sentiasa menawarkan pengalaman Multi-Touch yang memuaskan, paparan Retina yang dipertingkatkan pada iPad Pro bukan sekadar cerah, malah ia adalah jauh lebih responsif daripada sebelum ini. Sama ada anda melayari Safari, bermain permainan 3D atau menonton video, semua ini mampu berjalan dengan lancar dan cepat tanpa sebarang masalah.

Model sebelum ini hanya menampilkan 8 Megapiksel untuk kamera utama, tetapi kemaskini terbaru telah meningkatkan resolusi kamera bagi kedua-dua iPad Pro. Di mana kamera utama telah dibekalkan dengan 12 Megapiksel dengan sokongan Qual-LED flash padanya, manakala kamera Facetime turut ditambahbaik dengan 7 Megapiksel.

Mengikut kebiasaan Apple, kedua-dua iPad Pro ini juga hadir dengan versi WiFi dan versi 4G. Tawaran harga adalah seperti berikut:


Reviu Eksklusif: 10 Ciri-Ciri Menarik vivo X21

Semakin berkembangnya teknologi hari ini, semakin berteknologi telefon pintar yang dihasilkan! Salah satunya adalah vivo X21 yang menjadi bualan hangat apabila menjadi di antara telefon terawal diperkenalkan hadir dengan sokongan cap jari dalam paparan (In-Display Fingerprint Scanning). Menawarkan paparan skrin dengan nisbah 19:9, vivo turut menyediakan teknologi penggambaran dwi-kamera dengan beberapa ciri-ciri menarik! Ingin mengetahui apakah keistimewaan yang ditonjolkan pada telefon pintar ini, lihat ringkasan yang disediakan ini.

01 Pengimbasan Cap Jari Dalam Paparan

vivo X21 adalah antara model terawal yang hadir dengan teknologi biometrik baharu iaitu sistem pengimbas cap jari dalam paparan (In-Display Fingerprint Scanning), selain pengecaman wajah yang dikenali sebagai AI Face Access. Ia mampu membuka peranti lebih pantas hanya 0.1 saat sahaja.

02 Penggambaran Dwi-Kamera AI

Ini bukanlah peranti dwi-kamera pertama keluaran vivo kerana sebelum ini, vivo pernah hadir dengan peranti dwi-kamera pada model V9. Menawarkan lensa beresolusi 24MP + 15MP dengan sokongan PDAF, ini mampu menghasilkan gambar yang lebih cerah dengan dinamik warna yang lebih baik walaupun dalam pencahayaan rendah.

03 24MP AI Face Beauty

Sokongan teknologi AI Face Beauty pada kamera swafoto X21 dilihat sebagai perintis swafoto yang sempurna. Ia mampu mengesan jantina, umur, warna kulit dan tekstur serta persekitaran pencahayaan yang mampu memberikan pengalaman berswafoto yang lebih sempurna dan semula jadi kepada kaki swafoto.

04 AR Sticker

Bagi memberi lebih keseronokan semasa mengambil gambar, telefon pintar ini telah hadir dengan pelekat AR yang menarik untuk digunakan. Pengguna boleh memilih pelekat yang disukai sebelum mengambil gambar menggunakan kamera utama ataupun swafoto.

05 AI Game Mode

Bagi mengelakkan pelbagai gangguan semasa bermain permainan mudah alih, X21 dilengkapi dengan ciri yang dipanggil AI Game Mode. Mod ini akan diaktifkan sebaik pengguna membuka permainan, dalam masa sama akan menyekat sebarang mesej dan panggilan yang masuk. Ia bermakna pengguna masih menerima panggilan dan mesej, tetapi diletakkan sebagai notifikasi latar belakang.

06 AI Smart Engine

AI Smart Engine akan mempelajari corak penggunaan anda dan secara automatik akan memastikan pengalaman penggunaan yang optimum. Ini bermakna ia mampu menjangka apa yang anda ingin lakukan dan dalam masa yang sama menjanjikan bukaan aplikasi 20% lebih pantas.

07 Paparan Skrin Penuh 19:9

Sebelum ini, vivo V9 menggunakan skrin bersaiz 6.3 inci tetapi berbeza pula dengan X21 yang menampilkan paparan berukuran 6.28 inci Super AMOLED. Masih mengekalkan nisbah 19:9, telefon pintar ini hadir dengan rekaan nisbah skrin-ke-kerangka 90.3% bersama bezel-less 1.66mm yang masih sesuai dipegang dengan sebelah tangan.

08 Pemproses Berkuasa

vivo X21 adalah sebuah telefon pintar yang tidak hanya memfokuskan kepada fungsi multimedia sahaja, tetapi sesuai kepada mereka yang mementingkan prestasi sesebuah peranti. Dibekalkan dengan RAM 6GB dan storan 128GB, telefon pintar ini telah dikuasakan oleh Snapdragon 660 berkelajuan Octa Core 2.2GHz serta dioperasikan oleh Android 8.1 Oreo.

09 Audio HiFi

Selain menitik beratkan fungsi penggambaran, vivo juga masih memberi perhatian buat penggemar muzik. Telefon pintar ini dilengkapi dengan cip audio berteknologi Hi-Fi AK4376A yang mampu menghasilkan audio yang kedengaran lantang serta sedap didengar. Malah, kehadiran teknologi Deepfield pula dapat meningktkan vokal dan menguatkan bass apabila berada dipersekitaran bising.

10 Always On Display (AOD)

Ciri ini sangat menarik kerana ia memudahkan anda melihat informasi penting seperti masa, tarikh dan notifikasi dengan lebih pantas dan senang kerana apabila fungsi ini diaktifkan, paparan akan sentiasa aktif memaparkan data tersebut. Di samping memaparkan masa, pengguna juga boleh melihat peratus bateri yang tinggal.


PERHATIAN! Pemilik Pra-Tempah Samsung Galaxy Note7 Di Malaysia Diberi Pilihan Untuk Pengembalian Wang Atau Tukar ke Samsung Galaxy S7 Edge

Samsung Malaysia Electronics (SME) Sdn Bhd, hari ini telah mengeluarkan kenyataan rasmi yang menggesa semua pemilik pra-tempah Samsung Galaxy Note7 untuk mematikan peranti mereka dengan segera berikutan beberapa kes yang telah dilaporkan sebelum ini.

Selaras dengan isu tersebut, pemilik Samsung Galaxy Note7 di negara ini telah diberi pilihan sama ada menerima pengembalian wang atau membuat pertukaran ke model Samsung Galaxy S7 edge, dengan syarat peranti tersebut dikembalikan semula kepada Samsung Malaysia. Para pemilik Galaxy Note7 akan dihubungi oleh Khidmat Pelanggan Samsung, pengendali rangkaian mudah alih atau rakan kongsi runcit yang terlibat bermula 13 Oktober 2016 ini.

Untuk sebarang pertanyaan lanjut, sila hubungi Samsung Malaysia Careline di talian 1-800-88-7799.


Adakah Benar Siri OnePlus 9 Bakal Dilancarkan Mac Tahun Hadapan??

Ada satu maklumat yang menarik yang mana dikhabarkan siri OnePlus 9 bakal dilancarkan pada Mac 2021.

Menurut satu tweet daripada Tech Droider, model yang terdapat pada siri ini dikatakan bakal menggunakan nombor model LE2110 bagi OnePlus 9, LE2117, LE2119 dan LE2120 bagi OnePlus 9 Pro dan LE2119 bakal tampil bagi model T.

Dikhabarkan juga kadar segar semula peranti ini adalah 144Hz dan dikuasakan oleh Snapdragon 875.

Sejauh manakah kebenarannya?? Sama-sama kita nantikan!!!


Samsung Umum Monitor Melengkung QLED Pertama Menggunakan Thunderbolt 3

Samsung baru-baru ini mengumumkan produk terbaru keluaran mereka dalam siri monitor dengan memperkenalkan CJ791. Ia adalah sebuah monitor yang hadir dengan ciri sambungan Intel Thunderbolt 3 khusus bagi mereka yang pentingkan hiburan serta kerja pejabat.

Apa yang menarik melalui sambungan Thunderbolt 3, pengguna boleh menghubungkan monitor ini kepada laptop lain tanpa memerlukan sambungan wayar yang banyak. Thunderbolt 3 juga dikatakan empat kali ganda lebih pantas berbanding USB biasa dengan kelajuan mencecah 40Gbps.

Monitor ini membawakan skrin bersaiz 34-inci melengkung dengan nisbah 21:9 yang menghasilkan resolusi 3440 x 1440 QHD iaitu 2.5 kali ganda piksel daripada HD penuh biasa. Rekaan luaran yang moden boleh dilihat melalui ruang bezel yang nipis malah paparan juga boleh dilaraskan mengikut kesesuaian pengguna.

Teknologi QLED yang ditawarkan juga dapat memberikan spektrum warna sehingga 125% sRGB di samping sudut penglihatan lebih lebar iaitu 178-darjah serta masa tindak balas hanya empat milisaat. Jadi ia sebuah monitor yang sangat sesuai untuk dijadikan perkakasan bagi mereka yang gemarkan permainan atas talian.

Buat masa ini ia akan diperkenalkan di CES 2018 kelak dan mungkin akan dipasarkan beberapa bulan yang akan datang.

Sumber


Ambil Gambar Potret Keluarga Sempena Tahun Baru Cina Dan Menangi vivo V7+

Bersempena Tahun Baru Cina yang akan disambut bulan hadapan, vivo hari ini mengumumkan akan mengadakan satu peranduan di mana anda semua berpeluang memenangi sebuah telefon pintar vivo V7+.

Bermula 26 Januari hingga 26 Februari 2018, anda yang bakal menyambut Tahun Baru Cina boleh sertai peraduan ini dengan mengambil gambar potret bersama keluarga tersayang dengan tiga cara mudah ini :

Jangan lepaskan peluang untuk sertai peraduan “Potret Keluarga vivo” untuk menangi vivo V7+ dan bingkai gambar potret keluarga secara percuma.


Duta OPPO F5 Diperkenalkan – Menampilkan Dilireba, Yoga Lin, Eric Chou

Kami dikhabarkan seawal bulan hadapan, telefon pintar terbaru OPPO F5 akan dilancarkan di Malaysia. Seperti yang diketahui umum, peranti OPPO yang sudah terkenal dengan ciri penggambaran kamera depan sering menampilkan selebriti-selebriti terkenal.

Menariknya, OPPO kali ini telah melantik Dilireba (Dilreba Dilmurat) sebagai duta terbaru untuk produk ini. Dilireba yang menjadi muka hadapan OPPO F5 dipilih hari ini kerana popularitinya dilihat semakin hari semakin meningkat. OPPO juga yakin Dilireba adalah pilihan yang tepat seiring dengan gaya yang ditonjolkan OPPO F5.

Tidak cukup dengan itu, OPPO juga menampilkan dua lagi ikon selfie antaranya ialah Yoga Lin dan Eric Chou. Dua orang penyanyi berbakat dari Taiwan ini diimport untuk membarisi duta ikon sedia ada OPPO iaitu Fattah Amin, Neelofa, Ayda Jebat, dan Min Chen.

Dengan pengenalan duta-duta baru ini, OPPO dijangka akan mengukuhkan lagi pasaran telefon pintar tempatan malah produk ini juga bakal menambat hati para peminat OPPO di Malaysia.


HTC U 11 Dilancarkan Secara Rasmi Dengan Fungsi Edge Sense – Fungsi Perah!

HTC, syarikat dari Taiwan ini telah melancarkan peranti flagship mereka seperti yang dijanjikan sebelum ini, iaitu HTC U 11 dengan fungsi Edge Sense.

Fungsi Edge Sense berteknologi baru di pasaran ini mampu “diperah” untuk melakukan tugasan seperti mengambil gambar, membuka pelayar Chrome dan sebagainya. Bahkan, warna yang digunakan pada HTC U 11 ini dilihat seperti air yang berwarna, kerana ia kelihatan begitu berkilau dan lembut jika diperhatikan dari jauh.

Mari kita lihat spesifikasi ringkas HTC U 11 di bawah:-

Dikhabarkan HTC Malaysia akan membawa masuk ke pasaran tempatan bermula bulan hadapan. Tiga pilihan warna yang ditawarkan buat masa ini iaitu Brilliant Black, Amazing Silver dan Sapphire Blue. Untuk pilihan warna lain, HTC akan menunggu permintaan daripada pengguna dahulu.

Adakah harganya sama dengan HTC U Ultra Sapphire Class yang diletakkan pada RM2,999? Kita nantikan berita selanjutnya dari HTC.


HUAWEI Melancarkan 6 Produk Unggulan Baru Di Rantau Asia Pasifik!

HUAWEI mengadakan persidangan musim panas di rantau Asia Pasifik dan membawa telefon pintar HUAWEI nova 8i, tablet siri HUAWEI MatePad (MatePad Pro 12.6, HUAWEI MatePad Pro 10.8, HUAWEI MatePad 11) HUAWEI WATCH 3 jam tangan pintar siri, HUAWEI dua FreeBud tinggi akhir Monitor adalah HUAWEI MateView dan MateView GT.

Pertama adalah Siri HUAWEI MatePad merangkumi HUAWEI MatePad Pro 12.6, HUAWEI MatePad Pro 10.8, dan HUAWEI MatePad 11. HUAWEI MatePad Pro 12.6 dan 10.8 dilengkapi dengan skrin tanpa sempadan dengan nisbah skrin-ke-badan 90%. HUAWEI MatePad 11 adalah tablet pertama Huawei yang menyokong kadar penyegaran skrin 120Hz, membawa pengalaman visual yang lebih lancar untuk permainan dan video.

Mulai 7 Julai, HUAWEI MatePad Pro (hijau zaitun) akan dijual di HUAWEI Store Online dan kedai rakan Huawei yang berpartisipasi, seperti kedai utama Lazada Huawei, kedai rasmi Shopee Huawei dan Senheng dengan harga RM 4,399. Pengguna dapat hadiah bernilai RM549.70.

HUAWEI MateView direka khas untuk pemandangan pejabat pintar, dengan prestasi paparan warna profesional. Ia adalah paparan bebas profesional. Di samping itu, HUAWEI MateView dapat dihubungkan secara wayarles dengan telefon pintar, komputer riba dan tablet. Ia juga menyokong fungsi papan kekunci dan Washu. Papan kekunci dan tetikus boleh disambungkan ke monitor untuk mengawal peranti lain seperti komputer notebook dan telefon bimbit dengan cara lain, yang sangat meningkatkan kecekapan kerja pengguna.

Mulai 7 Julai, HUAWEI MateView boleh di pra-tempahan dengan harga RM 2,988 di HUAWEI Store Online, HUAWEI Experience Stores dan kedai rakan Huawei yang berpartisipasi, seperti kedai utama Lazada Huawei, Kedai Rasmi Shopee HUAWEI dan Senheng. Membeli HUAWEI MateView akan mendapat rebat segera RM100  dan HUAWEI WIFI AX3 Dual Core bernilai RM199 percuma.

HUAWEI MateView GT dengan harga RM2,488 akan diprapesan di HUAWEI Store Online, HUAWEI Experience Stores dan kedai rakan Huawei yang berpartisipasi (seperti kedai utama Lazada Huawei, Shopee HUAWEI Official Store dan Senheng) mulai 7 Julai. Mereka yang membeli HUAWEI MateView GT dalam tempoh pra-pesanan dari 7 hingga 21 Julai akan mendapat rebat segera sebanyak RM100  dan  HUAWEI WIFI AX3 Dual Core percuma, bernilai RM199.

Siri HUAWEI WATCH 3, jam tangan pintar unggulan baru yang menyokong komunikasi bebas, membolehkan anda menggunakan nombor telefon dan rancangan data yang sama dengan telefon pintar anda untuk membuat panggilan dan mendengar muzik. Siri HUAWEI WATCH 3, sebagai pengurus kecergasan dan kesihatan profesional, menyokong lebih daripada 100 mod latihan. Selain fungsi pemantauan perubatan yang luas untuk rujukan, jam tangan ini sekarang juga dapat memantau suhu kulit melalui sensor suhu berketepatan tinggi yang baru. Ia juga menyokong fungsi pengesanan jatuh dan SOS, yang membolehkan pengguna memantau dan mengurus data kesihatan mereka dalam masa nyata.

HUAWEI WATCH 3 berharga RM1,699, sementara HUAWEI WATCH 3 Pro berharga RM2,199. Mulai 7 Julai, ia akan tersedia di HUAWEI Store Online dan kedai rakan HUAWEI  seperti kedai perdana Lazada HUAWEI, Shopee HUAWEI di kedai rasmi dan Senheng.

Selain itu, HUAWEI FreeBuds 4 tidak hanya meningkatkan keselesaan memakai dan keupayaan pengurangan kebisingan aktif, tetapi juga memberikan kualiti suara beresolusi tinggi dan sambungan audio pintar. Setiap penyumbat telinga HUAWEI FreeBuds 4 beratnya hanya 4.1g, yang ringan dan tidak mempunyai beban untuk dipakai.

HUAWEI FreeBuds 4 mengadopsi teknologi pengurangan kebisingan AEM, yang merupakan penutup telinga terbuka pertama di industri, yang dapat meningkatkan kesan pengurangan kebisingan dengan berkesan dalam senario pemakaian yang berbeza. Setelah fungsi pengurangan bunyi dihidupkan, penyumbat telinga secara automatik akan mengesan bentuk telinga pengguna dan menentukan algoritma pengurangan kebisingan terbaik untuk setiap pengguna, sehingga memberikan pengalaman pengurangan bunyi yang paling selesa. HUAWEI FreeBuds 4 menyokong sambungan dua mesin, memberikan pengalaman hiburan yang terbaik kepada pengguna.

HUAWEI FreeBuds 4, berharga RM599, akan tersedia untuk pra-pesanan di HUAWEI Store Online dan rakan kongsi Huawei yang berpartisipasi, seperti kedai utama Lazada Huawei, kedai rasmi Shopee Huawei, dan Senheng. Pengguna pra-pesanan boleh mendapatkannya HUAWEI Band 4 sebanyak RM139.


Mahu Fungsi Always On Display? Mudah Saja!

Peranti jenama LG dan Samsung adalah antara peranti yang hadir dengan fungsi paparan Always On. Ciri ini sangat menarik kerana ia memudahkan anda melihat informasi penting seperti masa, tarikh dan notifikasi dengan lebih pantas dan senang kerana apabila fungsi ini diaktifkan, paparan akan sentiasa aktif memaparkan data tersebut. Namun tidak semua peranti sesuai dengan ciri ini, hanya peranti yang menggunakan skrin jenis AMOLED sahaja disarankan untuk menggunakannya.

Sekiranya anda mempunyai peranti dengan skrin AMOLED tetapi tiada fungsi Always On, kali ini eRing akan ajar anda cara untuk mendapatkan fungsi akses data dan notifikasi pada peranti anda.

Dapatkan aplikasi Always On Amoled. Sebenarnya terdapat banyak lagi aplikasi yang menawarkan fungsi serupa, namun aplikasi ini adalah antara yang paling stabil dan selamat digunakan.

Lancarkan aplikasi setelah muat turun selesai.

Ini merupakan langkah yang paling penting sepanjang proses ini. Benarkan servis aplikasi untuk mengakses beberapa fungsi peranti. Tap Allow Now pada semua kebenaran yang diminta. Sesetengah kebenaran memerlukan anda masuk ke paparan settings peranti.

Bagi sesetengah peranti, anda perlu memuat turun aplikasi sampingan bagi memastikan aplikasi dan peranti berjalan lancar.

Pastikan servis diaktifkan.

Anda juga boleh menetapkan rekaan paparan Always On. Namun beberapa pilihan memerlukan anda menyumbangkan wang kepada pihak pembina aplikasi. Harga tidak ditetapkan, anda boleh menyumbang sebanyak mana anda mahu kepada pihak pembina aplikasi untuk beberapa rekaan paparan.

Kami tidak menghadapi sebarang masalah sepanjang setengah hari menggunakan aplikasi ini. Data analisis penggunaan bateri juga tidak menunjukkan penggunaan kuasa yang luar biasa dari aplikasi ini. Bahkan aplikasi ini tidak muncul dalam jadual data kerana menggunakan kurang daripada 1% kuasa bateri.


Transformasi Pendidikan Digital Dengan Pembelajaran Pintar Bersama Intel®

Sistem pendidikan abad ke-21 lebih menuju ke hala pembelajaran celik pintar, pendidikan digital sudahpun bermula diimplementasikan ke dalam pembelajaran di seluruh dunia. Murid hari ini memerlukan lebih banyak pemahaman dalam pelbagai perkara untuk berjaya dalam zaman yang pesat berubah, terutamanya zaman berteknologi pintar masa kini.

Peranti mudah alih seperti komputer riba, peranti pintar, tablet dan pelbagai alatan ICT boleh dijadikan sebagai platform meningkatkan pembelajaran secara lebih kreatif dan inovatif. Sehubungan itu, kemudahan ICT yang dibawa oleh SNS Network dari kerjasama Intel® dalam menjayakan suasana pembelajaran yang lebih berkesan amat dititikberatkan.

JOI® Smart Classroom yang dibawa oleh SNS Network bertujuan menyediakan pendekatan pembelajaran yang fleksibel dengan persekitaran berbeza – sekaligus bantu memotivasikan pelajar untuk terus belajar menerusi interaksi dan perbincangan yang mana semua ini dikuasakan oleh Intel®.

Prestasi dalaman yang dioptimumkan untuk pendidikan dapat dirasai sepenuhnya melalui penggunaan JOI® Smartboard – sebuah papan putih pintar yang dapat merealisasikan pelbagai kerja pembentangan sama ada analisis video atau berinteraktif dengan murid dengan adanya sokongan Kecerdasan Buatan (AI).

Tambahan lagi, segala data penting juga akan terlindung daripada keupayaan yang ditawarkan oleh Intel® termasuk juga sokongan sambungan lebar melalui ekosistem untuk perkongsian data yang cekap antara peranti dan awan.

Produk Intel direka untuk kebolehpercayaan yang tinggi dan jangka hayat yang panjang, dengan komitmen ketersediaan terjamin selama 15 tahun. Segala maklumat terperinci, boleh hubungi talian 1700 – 817- 616, atau layari laman rasmi JOI.


Redmi Note 7 Mendarat! 48MP + 5MP Kamera Harga Bermula RM679

Sekian lama mengacah, hari ini Redmi secara rasminya melancarkan telefon pintar terbaru mereka iaitu Redmi Note 7 untuk pasaran Malaysia. Lebih mengujakan apabila peranti ini ditawarkan pada kadar harga yang sangat mampu milik iaitu bermula RM679 seunit.

Redmi Note 7 membawakan rekaan moden diperbuat daripada kaca premium bersama logo Redmi di belakang. Ia menampilkan rekaan takuk kecil dipanggil, “Dot Drop” dengan skrin 6.3″ IPS LCD FHD+ (2340×1080) – Corning Gorilla Glass 5 sebagai perlindungan utama.

Ia dikuasakan oleh cip pemproses Snapdragon 660 AIE dan dibantu memori 3GB/4GB RAM bersama pilihan storan 32GB/64GB/128GB. Kapasiti bateri adalah 4,000mAh (USB Type-C) bersama sokongan Quick Charge 4.0. Redmi Note 7 menggunakan MIUI 10 berasaskan Android 9.0 Pie.

Dari segi penggambaran, Redmi Note 7 dilengkapi ketersediaan dwi kamera utama dengan lensa 48MP (f/1.8) + 5MP (f/2.2) serta kamera swafoto 13MP. Kedua-dua kamera ini ditanam sokongan teknologi AI antaranya AI Beautify, AI Portraits dan AI Scene detection.

Redmi Note 7 hadir dengan dimensi 159.2 x 75.2 x 8.1mm bersama berat 186g. Peranti ini ditawarkan dalam tiga pilihan warna iaitu Neptune Blue, Nebula Red dan Space Black. Bagi yang berminat, boleh beli dengan tawaran harga RM679 bagi versi 3GB + 32GB ROM, RM799 bagi versi 4GB + 64GB ROM dan RM949 bagi versi 4GB + 128GB ROM.

Jualan pertama bermula pada 27 Mac 2019, lebih mengujakan Redmi turut menawarkan jaminan 18 bulan untuk peranti ini.


Takpe, lah! – Filem Pendek Yang Menghangatkan Hati & Kebersamaan

Dalam sekelip mata, kita kini berada di pertengahan bulan suci Ramadhan – masa yang penting bagi umat Islam sebagai ibadah untuk memperkuat iman dan disiplin diri di mana mereka menjauhi kesenangan, makan atau minum apa sahaja pada waktu siang.

Berkembang di Malaysia, kita semua telah belajar untuk menghormati dan menghargai masyarakat kita yang berbilang kaum, pelbagai agama dan pelbagai budaya. Kami sangat menghargai dan menghormati satu sama lain. Itulah sebabnya kami mencuba segala cara untuk mengelakkan rasa tidak hormat atau menyinggung perasaan antara satu sama lain, terutamanya pada bulan Ramadhan.

Walaupun terdapat perbezaan kami, kami rakyat Malaysia selalu saling berpelukan dengan baik, toleransi, hormat, dan pengampunan. Kami mengatasi salah faham dengan “Takpe, lah!” Yang ringan hati, tanpa mengambil kira perkara remeh. Walaupun cabaran di bulan Ramadhan dapat mempengaruhi kita semua dengan cara yang berbeza, satu perkara yang pasti – kita mempererat ikatan kita dengan memperhatikan orang yang kita sayangi dan keperluan mereka selama bulan suci ini.

Justeru, Samsung memperlihatkan filem pendek bertemakan ini. Anda boleh tonton filem pendek ini di Youtube. Layari laman sesawang Samsung untuk mengetahui berkenaan ‘Raya Bermakna, Meriah Bersama’.


OPPO Raikan Tahun Baru Cina Dengan Promosi Prosperity Bersama 3 Telco

Siapa yang tak suka tawaran menarik?! Sempena Tahun Baru Cina yang semakin dekat, OPPO Malaysia dengan bangganya sekali lagi mengumumkan promosi menarik khas untuk peminat O mereka.

Apa yang menarik? Dengan setiap pembelian OPPO F5 atau OPPO F5 6GB dari Celcom, Digi dan Maxis mulai 8 Februari hingga 28 Februari 2018, anda boleh mendapatkan travel adapter, casing peranti dan pelindung skrin secara percuma.

Bagi pengguna Celcom dan Digi Postpaid, mereka akan mendapat ketiga-tiga hadiah percuma apabila membeli OPPO F5 atau OPPO F5 6GB. Manakala pengguna Maxis Postpaid akan mendapat hadiah percuma apabila membeli OPPO F5.

Di samping itu, pelanggan Celcom Postpaid boleh memiliki OPPO F5 dengan program ansuran serendah RM30 sebulan di bawah pelan EasyPhone. Pengguna boleh membeli OPPO F5 dengan harga RM188 sahaja apabila mereka mendaftar untuk pelan First Gold Supreme 128.

Menarik bukan?! Promosi seperti ini bukan selalu ada tau, baik beli sebelum stok habis!


Kes Pertama Samsung Galaxy Note7 Di Malaysia!

Siapa sahaja yang tidak tahu tentang kekecohan yang ditimbulkan Samsung Galaxy Note7. Setiap hari isu smartphone ini menjadi perkara yang hangat diperkatakan, Samsung secara rasminya telah memberhentikan secara total pengeluaran dan penjualan Galaxy Note7 gara-gara kes letupan yang berlaku di luar negara.

Sehinggalah…
Baru-baru ini apabila seorang pengguna melaporkan bahawa Galaxy Note7 milik beliau secara tiba-tiba mengeluarkan asap ketika beliau sedang memandu. Beliau mengadu kepada Samsung Malaysia melalui laman Facebook Samsung dan telah pun dihubungi wakil Samsung yang mengesahkan insiden berkenaan.

Mujurlah beliau bertindak dengan bijak dan cepat bagi mengelakkan perkara yang lebih buruk berlaku. Kepada mereka yang masih memiliki Galaxy Note7 dan bercadang untuk menyimpannya, kami sarankan jangan berbuat demikian kerana keselamatan anda lebih penting. Cepatlah lakukan proses refund atau penukaran yang telah disediakan oleh Samsung.